open-index/open-wikipedia-markdown huggingface dataset:
বিশ্ব সুখ সূচক

**বিশ্ব সুখ সূচক **য়ুনাইটেড নেচন্স চাষ্টেইনেবল ডেভেলপ্মেণ্ট চল্যুচন্স নেটৱৰ্কৰ দ্বাৰা প্ৰকাশিত এক জোখ। ই সুখৰ এক জোখ।

জুলাই ২০১১ত ৰাষ্ট্ৰসংঘৰ সাধাৰণ সভাই সদস্য ৰাষ্ট্ৰসমূহক তেওঁলোকৰ দেশৰ বাসিন্দাসকলৰ সুখৰ জোখ লৈ, সেই তথ্যৰে নিজৰ বিকাশৰ নীতি নিৰ্দেশিত কৰিবলৈ এক প্ৰস্তাৱ যোগে আহ্বান জনালে। তাৰ পাছত, ২ এপ্ৰিল ২০১২ত ৰাষ্ট্ৰসংঘৰ উচ্চ স্তৰীয় বৈঠক অনুষ্ঠিত হ'ল, বিষয় -- "সুখ আৰু ভালে-থকা: এক নতুন অৰ্থনৈতিক দৃষ্টান্তৰ সংজ্ঞায়িত কৰা"। নেতৃত্বত আছিল ভূতানৰ প্ৰধান মন্ত্ৰী জিগ্মে' থিন্লেই। সেই সময়লৈকে ভূতানেই আছিল প্ৰথম আৰু একমাত্ৰ দেশ যিয়ে মুঠ ঘৰুৱা উৎপাদনৰ ঠাইত মুঠ ৰাষ্ট্ৰীয় সুখৰ জোখেৰেহে বিকাশৰ সূচনা প্ৰকাশ কৰিছিল।

প্ৰথম বিশ্ব সুখ প্ৰতিবেদন প্ৰকাশ কৰা হ'ল ২ এপ্ৰিল ২০১২ত।  এই প্ৰতিবেদনক বৈঠকৰ মৌলিক লেখ হিচাপে ব্যৱহাৰ কৰা হৈছিল। ই বিশ্বৰ প্ৰথম বৈশ্বিক সুখ সমীক্ষা হিচাপে আন্তঃৰাষ্ট্ৰীয় চৰ্চালৈ আহিল। প্ৰতিবেদনত বিশ্ব সুখৰ ৰূপ, সুখ আৰু দুখৰ কাৰণসমূহ, নীতিৰ প্ৰভাৱ আদিৰ বিষয়ে তথ্য দাঙি ধৰা হৈছিল। চেপ্টেম্বৰ ২০১৩ত দ্বিতীয় বিশ্ব সুখ প্ৰতিবেদন প্ৰকাশ কৰা হ'ল। লগতে এই প্ৰতিবেদন প্ৰতি বছৰে প্ৰকাশ কৰাৰ প্ৰস্তাৱো আগবঢ়োৱা হ'ল। তাৰ পাছৰ পৰা এই  প্ৰতিবেদন বছৰি প্ৰকাশ কৰা হয়। গেলাপ প'লৰ তথ্যও ব্যৱহাৰ কৰা হয়। প্ৰতিবেদনখন প্ৰতি বছৰে ৰাজহুৱাকৈ বিশ্ব সুখ প্ৰতিবেদনৰ ৱেবছাইটত প্ৰকাশ কৰা হয়।

## আন্তঃৰাষ্ট্ৰীয় স্থান
### ২০১৬
চিহ্নাদি:

## তথ্য সংগ্ৰহ

শ্ৰেণী:জোখ-মাখ
ভাৰতত পৰিক্ষিত পৰমাণৱিক অস্ত্ৰৰ তালিকা

**[[ভাৰত|ভাৰতত]] পৰিক্ষিত [[ভাৰতত পৰিক্ষিত পৰমাণৱিক অস্ত্ৰৰ তালিকা|পৰমাণৱিক অস্ত্ৰ]]সমূহৰ** এক তালিকা। পৰীক্ষাসমূহ ২ ক্ৰম: পখৰাণ ১ আৰু পখৰাণ ২ত সংঘটিত হৈছিল। পখৰাণ ১ত কেৱল এটা পৰমাণৱিক পৰীক্ষা অনুষ্ঠিত কৰা হৈছিল। এই পৰীক্ষাৰ চন আছিল ১৯৭৪। 

## তালিকা

### পখৰাণ ১
তলত ভাৰতৰ পৰীক্ষাৰ ক্ৰমৰ তালিকা দিয়া হ'ল

The detonations in the India's *Pokhran I* series are listed below:

টোকা:

### পখৰাণ ২

} - 
 | underground shaft,
 | 
 | style="text-align:center;" | 
 | 
 |
 | Two stage thermonuclear device with fusion boosted primary, intended for missile warhead; test design yield 45&nbsp;kt, with a 200&nbsp;kt deployed yield.
 |-
! *[[Pokhran-II|শক্তি ১]]* - 2
 |  10:13:41.8
 | style="text-align:center;" | IST (5.5&nbsp;hrs) || পখৰাণ ভাৰত: তাজ মহল 
 |  - 
 | underground shaft,
 | 
 | style="text-align:center;" | 
 | 
 |
 | Lightweight pure fission tactical bomb/missile warhead, 12&nbsp;kt design yield; exact locations of sites is unknown.
 |-
! *[[Pokhran-II|শক্তি ১]]* - 3
 |  10:13:41.8
 | style="text-align:center;" | IST (5.5&nbsp;hrs) || পখৰাণ, ভাৰত: কুম্ভকৰণ 
 |  + 
 | underground,
 | 
 | style="text-align:center;" | 
 | 
 |
 | Fission experimental device, reportedly made with reactor-grade plutonium. Probably a fusion boosted design without the fusion fuel, 0.3&nbsp;kt design yield; exact locations of sites is unknown.
 |-
! *[[Pokhran-II|শক্তি ২]]* - 1
 |  06:51:??
 | style="text-align:center;" | IST (5.5&nbsp;hrs) || পখৰাণ ভাৰত: নৱতলা ১ 
 |  - 
 | underground,
 | 
 | style="text-align:center;" | 
 | 
 |
 | A 0.5&nbsp;kt experimental device; exact locations of sites is unknown.
 |-
! *[[Pokhran-II|শক্তি ২]]* - 2
 |  06:51:??
 | style="text-align:center;" | IST (5.5&nbsp;hrs) || পখৰাণ ভাৰত: নৱতলা ২ 
 |  + 
 | underground,
 | 
 | style="text-align:center;" | 
 | 
 |
 | A 0.2&nbsp;kt experimental device that used uranium-233; exact locations of sites is unknown.
 |-
! *[[Pokhran-II|শক্তি ২]]* - 3*(canceled)*
 |  06:51:??
 | style="text-align:center;" | IST (5.5&nbsp;hrs) || পখৰাণ ভাৰত: নৱতলা ৩ 
 |  + 
 | underground,
 | 
 | style="text-align:center;" | 
 | 
 |
 | 	Not fired; another low yield experimental device Exact locations of sites is unknown.
 |}

টোকা:

## তথ্য সংগ্ৰহ

শ্ৰেণী:ভাৰত সম্পৰ্কীয় তালিকা
বাহন চালনৰ বয়সৰ নিম্ন সীমাৰ আধাৰত দেশৰ তালিকা

এই তালিকাত মটৰযুক্ত বাহন চালন কৰাৰ নিম্নতম আইনসন্মত বয়স লেখত লোৱা হৈছে-- ভৰ ৩৫০০ কিলোগ্ৰমতকৈ অধিক হ'ব নালাগিব আৰু ড্ৰাইভাৰৰ বাদে আন ৮জনতকৈ অধিক লোকে যাত্ৰা কৰিব পৰা বাহন লেখত লোৱা হোৱা নাই। সৰ্বনিম্ন বয়স (১৭তকৈ কম)ত বাহন চালন কৰাৰ অনুজ্ঞাপত্ৰ প্ৰদান কৰা দেশসমূহ হ'ল অষ্ট্ৰেলিয়া, কানাডা, এল চেল্ভাডৰ, আইচলেণ্ড, নৰ্ৱে', ফিলিপাইন্স, ৰুচিয়া, চৌদী আৰব, স্লভেনিয়া, স্বেডেন, যুক্তৰাজ্য (মূলভূমি) আৰু যুক্তৰাষ্ট্ৰ। কানাডাৰ এল্বাৰ্টা অঞ্চল আৰু কেইবাখনো আমেৰিকা যুক্তৰাষ্ট্ৰৰ ৰাজ্যত ১৪ বছৰতেই অনুজ্ঞাপত্ৰ প্ৰদা কৰাৰ যোগ্য বুলি গণ্য কৰা হয়। নাইজাৰত ২৩ বছৰতহে অনুমতি প্ৰদান কৰা হয়। ই সৰ্বোচ্চ।

## আফ্ৰিকা

## উত্তৰ, মধ্য আৰু দক্ষিণ আমেৰিকা

## এছিয়া

## ইউৰোপ
right|thumb|550x550px|'''ইউৰোপৰ বাহন চালনৰ বয়সৰ নিম্ন সীমা: <br>
'''

<br>

<br>

## অচিয়েনিয়া

## তথ্য সংগ্ৰহ

শ্ৰেণী:দেশৰ তালিকা
প্ৰত্যাশিত জীৱন দৈৰ্ঘ্যৰ আধাৰত দেশৰ তালিকা

[thumb|398x398px|Comparison of average male and female life expectancy at birth for countries and territories as defined in the 2013 CIA Factbook, with selected bubbles labelled. The dotted line corresponds to equal female and male life expectancy. The apparent 3D volumes of the bubbles are linearly proportional to their population. (In [http://upload.wikimedia.org/wikipedia/commons/b/b2/Comparison_gender_life_expectancy_CIA_factbook.svg the SVG file], hover over a bubble to highlight it and show its data.)](https://as.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A7%B0:Comparison_gender_life_expectancy_CIA_factbook.svg)

## প্ৰক্ৰিয়া
প্ৰত্যাশিত জীৱন দৈৰ্ঘ্য 'ল কোনো ঠাইত জন্ম লওতে এজন ব্যক্তিৰ আশা কৰিব পৰা জীৱনৰ দৈৰ্ঘ্য, যি দেশখনত জন্মা সকলো লোকৰ জীৱন দৈৰ্ঘ্যৰ গড়, যদি জীৱনৰ দৈৰ্ঘ্য ভৱিষ্যতেও একেই থাকে। 

## বিশ্ব স্বাস্থ্য সংস্থাৰ তালিকা (২০১৫)
২০১৫ত প্ৰকাশিত তালিকা।

## ৰাষ্ট্ৰসংঘৰ তালিকা (২০১০-২০১৫ৰ বাবে)
এই তালিকা *ৱৰ্ল্ড পপুলেচন প্ৰস্পেক্টছ, দ্য ২০১৫ ৰিপ'ৰ্ট* আধাৰিত।
thumb|450x450px|পুৰুষৰ প্ৰত্যাশিত জীৱন দৈৰ্ঘ্য, ২০০৯
thumb|450x450px|স্ত্ৰীৰ প্ৰত্যাশিত জীৱন দৈৰ্ঘ্য, ২০০৯
thumb|450x450px|UN World Population Prospects - The 2006 Revision: 2005-2010 Life Expectancy at birth (years).

## "জি বি ডি ২০১০" অধ্যয়নৰ তালিকা
২০১২ চনত গ্ল'বেল বাৰ্ডেন অৱ ডিজিজ ২০১০ অধ্যয়নে নতুন তথ্য দাঙি ধৰিলে, প্ৰত্যাশিত জীৱন দৈৰ্ঘ্যৰ পুনৰ্গণনা তাৰ অন্তৰ্গত। গণনা ২০১০ৰ ৰাষ্ট্ৰসংঘৰ প্ৰতিবেদনতকৈ ভালেমান বেলেগ। যদিও লিংগ ভেদ নকৰাকৈ দৈৰ্ঘ্য দেখুৱা হোৱা নাই, প্ৰথমবাৰৰ বাবে অনিশ্চয়তাৰ স্তৰ দৰ্শোৱা হ'ল। 

## চি আই এ'ৰ তালিকা (২০১২)
thumb|450x450px|

2012 life expectancy estimates by the CIA World Factbook.
যুক্তৰাষ্ট্ৰৰ চি আই এঈ এনুৱেল ৱৰ্ল্ড ফেক্টবুক ২০১২ত এই তালিকা প্ৰকাশ  কৰিছিল।

## অ' ই চি ডিৰ তালিকা (২০১৩)

## তথ্য সংগ্ৰহ
Figures are from the CIA World Factbook 2009 and from the 2010 revision of the United Nations World Population Prospects report, for 2005–2010, (data viewable at http://esa.un.org/wpp/Sorting-Tables/tab-sorting_mortality.htm, with equivalent spreadsheets here, here, and here).

Only countries/territories with a population of 100,000 or more in 2010 are included in the United Nations list. 
WHO database 2013 http://www.who.int/gho/publications/world_health_statistics/EN_WHS2013_Full.pdf

## বাহ্যিক সংযোগ
* Global Agewatch  has the latest internationally comparable statistics on life expectancy from 195 countries.
* Life expectancy trends interactive graph
* Life expectancy interactive world map
* Global Life Expectancy (Infographic) | LiveScience
শ্ৰেণী:দেশৰ তালিকা
শ্ৰেণী:জনগাঁথনি
মীতৈ লিপি

**মীতৈ লিপি** বা **মৈতৈ ময়েক** বা **মিতৈ ময়েক** বা **মণিপুৰী লিপি** মণিপুৰত প্ৰচলিত মীতৈ ভাষা (মণিপুৰী ভাষা) লিখিবলৈ ব্যৱহাৰ কৰা হয়। মেইতেই ময়েক হৈছে একপ্ৰকাৰৰ আবুগিদা লিখন পদ্ধতি। ১৮শ শতিকালৈ এই লিপিৰ প্ৰচলন আছিল যদিও তাৰ পাছৰ শতিকাত বাংলা লিপিয়ে ইয়াৰ স্থান লয়। বৰ্তমানে এই লিপিৰ পুনৰুদ্ধাৰ কৰা হৈছে আৰু মেইতেই ভাষা লিখিবৰ বাবে আধিকাৰিক ভাবে ব্যৱহাৰ কৰা হয়।

মেইতেই লিপিত পোন্ধৰটা ব্যঞ্জনবৰ্ণ আৰু তাৰ লগতে তিনিটা স্বৰবৰ্ণ মেইতেই ভাষাৰ থলুৱা শব্দবোৰ লিখিবৰ বাবে ব্যৱহাৰ কৰা হয়। আন নটা ব্যঞ্জনবৰ্ণ ভাৰতীয় লিপিসমূহৰ পৰা ব্যৱহাৰৰ বাবে ধাৰ কৰা হৈছে। লিপিটোত সাতটা স্বৰবৰ্ণৰ চিহ্ন আৰু এটা ব্যঞ্জনবৰ্ণৰ চিহ্নও (/ŋ/) ব্যৱহৃত হয়।

মেইতেই লিপিৰ এক বিশেষ বৈশিষ্ট্য হ'ল যে বৰ্ণসমূহৰ নামাকৰণৰ বাবে শৰীৰৰ অংগসমূহৰ নামৰ ব্যৱহাৰ। প্ৰতিটো বৰ্ণৰ নাম মেইতেই ভাষাৰ মানৱ শৰীৰৰ একোটা অংগৰ ওপৰত ৰখা হৈছে। উদাহৰণ স্বৰূপে প্ৰথম বৰ্ণ "কক্"-ৰ অৰ্থ হ'ল মূৰ বা শিৰ; দ্বিতীয় বৰ্ণ "চাম" মানে চুলি; তৃতীয় বৰ্ণ "লাই" মানে কপাল, ইত্যাদি।

## বৰ্ণমালা

; 
: ꫢ  -- ছ
: ꫣ -- ঞ
: ꫤ -- ট
: ꫥ -- ঠ
: ꫦ -- গ
: ꫧ -- ঢ়
: ꫨ -- ণ
: ꫩ -- শ
: ꫪ -- ষ

### মাত্ৰা

### অন্য বৰ্ণ
যদি ( ***' ) , ইয়াক আখৰৰ শেষত লগোৱা হয় তেন্তে ইয়াৰ অৰ্থ হ’ল আখৰটোৰ সুৰটো কোমল (downkey) হ'ব।

ব্যঞ্জনবৰ্ণৰ সংযুক্ত ৰূপ দেখুৱাবলৈ দুয়োটা সংযুক্ত ব্যঞ্জনবৰ্ণৰ তলত ৰেখা (  ***'  )  টানি লোৱা হয়।  উদাহৰণ স্বৰূপে,   = **'প্ৰ**' ।  তলৰ ৰেখাডালৰ ইউনিক’ড অৱস্থান দুটা ব্যঞ্জনবৰ্ণৰ ইউনিক’ড মানৰ মাজত থাকে।

বাক্যৰ শেষৰ সূচক -- ( **** )

## সংখ্যা

## ইউনিক’ড
ইউনিক’ডৰ ২০০৯ চনৰ অক্টোবৰত প্ৰকাশিত ৫.২ সংস্কৰণত মৈতৈ লিপিক অন্তৰ্ভুক্ত কৰা হয়।

### ইউনিক’ড ব্লক
মেইতেই লিপিৰ ইউনিক’ড ব্লকটোক মেইতেই ময়েক নামেৰে জনা যায় আৰু ই U+ABC0 ৰ পৰা U+ABFF ক'ড বিন্দুলৈ বিয়পি আছে।

মেইতেই লিপিত ঐতিহাসিক ভাবে ব্যৱহৃত চিহ্নবোৰ মেইতেই ময়েক এক্সটেঞ্চন ব্লকত U+AAE0 ৰ পৰা U+AAFF লৈ অন্তৰ্ভুক্ত কৰা হৈছে।

## তথ্যসূত্ৰ
* Chelliah, Shobhana L. (1997). *A grammar of Meithei*. Berlin: Mouton de Gruyter. ISBN 0-19-564331-3.
* Chelliah, Shobhana L. (2002). Early Meithei manuscripts. In C. I. Beckwith (Ed.), *Medieval Tibeto-Burman languages: PIATS 2000: Tibetan studies: Proceedings of the ninth seminar of the International Association of Tibetan Studies, Leiden 2000* (pp.&nbsp;59–71). Leiden, Netherlands: Brill.
* Chelliah, Shobhana L. (2002). A glossary of 39 basic words in archaic and modern Meithei. In C. I. Beckwith (Ed.), *Medieval Tibeto-Burman languages: PIATS 2000: Tibetan studies: Proceedings of the ninth seminar of the International Association of Tibetan Studies, Leiden 2000* (pp.&nbsp;189–190). Leiden, Netherlands: Brill.

## বাহ্যিক সংযোগ
* Meetei Mayek
* Omniglot, a guide to written language

শ্ৰেণী:লিপি
হেৰিটেজ এক্সপ্ল'ৰাৰ

**হেৰিটেজ এক্সপ্ল'ৰাৰ** এখন মাহেকীয়া সংবাদ বুলেটিন।  গুৱাহাটীৰ পৰা প্ৰকাশিত এই বুলেটিনখনত উত্তৰ-পূব সম্পৰ্কীয় সংবাদৰ ওপৰত বিশেষ গুৰুত্ব দিয়া হয়।  অমৰেন্দ্ৰ ব্ৰহ্ম এই বুলেটিনৰ সম্পাদক।

শ্ৰেণী:পোখালি
শ্ৰেণী:অসমৰ সংবাদ পত্ৰ
টামলা ডু

**টামলা ডু** অৰুণাচল প্ৰদেশৰ মিচিমি জনজাতিয়ে উদযাপন কৰা এটি উৎসৱ। শান্তি, একতা তথা মঙ্গল কামনাৰে উদ্‌যাপিত এই উৎসৱটি লোহিত জিলাৰ বসতি প্ৰধান মিচিমি জনজাতিয়ে উলহ-মালহেৰে উদযাপন কৰে।

শ্ৰেণী:ভাৰতৰ উৎসৱসমূহ
একলব্য

**একলব্য** (, ) মহাভাৰতৰ এটা চৰিত্ৰ। তেওঁ  প্ৰাচীন ভাৰতৰ বন আৰু পাহাৰীয়া জনগোষ্ঠীৰ নিষাদ জাতিৰ ৰাজকোঁৱৰ আছিল।
একলব্যক ৰাজসূয় যজ্ঞৰ এজন অগ্ৰণী ৰজা বুলি কোৱা হয় য’ত তেওঁ যুধিষ্ঠিৰক সন্মানেৰে পাদুকাযোৰ আগবঢ়াই সন্মান যাঁচে৷ একলব্য এজন শক্তিশালী ধনুৰ্বিদ আৰু যোদ্ধা হিচাপে বিখ্যাত আছিল৷ পিছলৈ দ্বাৰকাৰ যুদ্ধৰ সময়ত কৃষ্ণই একলব্যক বধ কৰে৷ তেওঁ হিৰণ্যধনুষৰ পুত্ৰ আছিল। তেওঁ একাগ্ৰতা তথা অধ্যৱসায়ৰ দ্বাৰা শিকা ধনুৰ্বিদা তথা অদ্বিতীয় গুৰুভক্তিৰ বাবে বিশেষভাৱে জনা যায়।

## কিংবদন্তী
### আত্মপ্ৰশিক্ষণ
মহাভাৰতৰ কাহিনী মতে একলব্য আছিল নিষাদৰ প্ৰধান হিৰণ্যধনুষৰ দত্তক পুত্ৰ ৷হিৰণ্যধনুষ সেই সময়ৰ আটাইতকৈ শক্তিশালী ৰজা জাৰসন্ধৰ সেনাপতি আছিল আৰু একলব্যই নিজেও ৰজা জাৰসন্ধৰ সেনাপতিহিচাপে সেৱা আগবঢ়াইছিল। ডেকা অৱস্থাত একলব্যই দ্ৰোণাচাৰ্য্যক কুৰুবংশৰ ৰাজকুমাৰ কৌৰৱ আৰু পাণ্ডৱ- সকলক ধনুৰ্বিদ্যাৰ শিক্ষা দিয়া দেখা পায়। তেওঁৰো এইবিদ্যা শিকিবলৈ হেঁপাহ জাগিছিল৷ একলব্যই দ্ৰোণৰ ওচৰলৈ গৈ তেওঁকো শিষ্যত্ব দিবলৈ শ্ৰদ্ধাৰে অনুৰোধ জনালে।

গুৰু দ্ৰোণৰ ওচৰত ধনুবিদ্যা শিকিবলৈ আহিছিল, কিন্তু ক্ষত্ৰিয় নোহোৱাৰ বাবেই দ্ৰোণে শিষ্যত্য প্ৰদান কৰাত অস্বীকাৰ কৰে। নিৰাশ হৈ একলব্য বনলৈ গুচি যায় আৰু দ্ৰোণৰ মূৰ্তি বনাই তাকেই গুৰু বুলি লৈ ধনু চৰ্চা আৰম্ভ কৰে। একাগ্ৰতা তথা অধ্যৱসায়ৰ বলত একলব্যই কম সময়ৰ ভিতৰতে এজন নিপুণ ধনুৰ্ধৰত পৰিণত হয়। এদিন কৌৰৱ আৰু পাণ্ডৱ ৰাজকুমাৰসকলে সেইখন বনলৈ গৈছিল। তেওঁলোকৰ লগত যোৱা কুকুৰ এটাই বাট হেৰুৱাই একলব্যৰ সাধনা স্থানত উপস্থিত হৈ ভুকিব ধৰে। সাধনাত বাধা অহা বাবে একলব্যই এক বিশেষ কৌশলেৰে কুকুৰটোৰ আঘাত নলগাকৈ ভুকিব নোৱাৰাকৈ মুখখন শৰ মাৰি বান্ধি পেলায়। পিছত দ্ৰোণে তাকে দেখি শৰ মাৰোতাক বিচাৰি একলব্যৰ ওচৰ পালেহি। আহি তেওঁৰেই মানসশিষ্য বুলি গম পাই তেওঁৰ বুঢ়া আঙুলি গুৰু দক্ষিণা হিচাপে বিচাৰে। তেওঁৰ প্ৰতিভা নাশ কৰাৰ বাবেই এনে কৰা বুলি জানিও বিনাদ্বিধাই আঙুলি দান কৰে। তেওঁ তেতিয়া তৰ্জনি আৰু মধ্যমা আঙুলিৰে বাণ চলোৱা এক কৌশল উদ্ভৱ কৰে। এই কৌশলেৰেই আধুনিক যুগৰ ধনুৰ্ধৰসকলে ধনুচালনা কৰে।

## মূল্যায়ন
আধুনিক ভাৰতত একলব্য দলিত আৰু জনজাতীয় অধিকাৰৰ প্ৰতীক হৈ পৰিছে৷ লেখক গুৰুচৰণ দাসে মহাভাৰতৰ একলব্যৰ খণ্ডটোক মহাকাব্যখনৰ ৰচনাৰ সময়ত বিৱৰ্তনশীল সামাজিক ব্যৱস্থাক প্ৰতিফলিত কৰা বুলি ব্যাখ্যা কৰিছে, যেতিয়া জাতি ব্যৱস্থাই গঢ় লৈ উঠিছিল। নিশাদাসকলৰ দৰে জনজাতি চাৰিগুণ বৰ্ণ ব্যৱস্থাৰ বাহিৰত থাকিল, বৰ্জন আৰু প্ৰান্তীয়কৰণৰ সন্মুখীন হ’ল। মহাভাৰতত একলব্যৰ অদম্য ভক্তি দাঙি ধৰাৰ বিপৰীতে দ্ৰোণৰ কঠোৰ দাবীকো সমালোচনা কৰি দৰুনা (ভয়ংকৰ) ৰূপে চিত্ৰিত কৰি তেওঁৰ প্ৰতিমূৰ্তি কলংকিত কৰা হৈছে। মহাকাব্যখনে একলব্যৰ মানৱীয়তাক স্বীকাৰ কৰিছে, সামাজিক ব্যৱস্থাৰ পৰা বাদ পৰাসকলৰ মৰ্যাদাক দৃঢ় কৰি তুলিছে। দাসে লক্ষ্য কৰিছে যে একলব্যৰ কাহিনীয়ে সামাজিক পৰিৱৰ্তনৰ পোষকতা কৰা দলিত সম্প্ৰদায়ৰ বাবে ৰাজনৈতিক সমবেত বিন্দু হিচাপে কাম কৰে। নিজৰ ভাগ্যক মানি লোৱা মহাকাব্যৰ একলব্যৰ দৰে নহয়, আধুনিক ব্যাখ্যাই তেওঁৰ মৰ্যাদা আৰু সমতাৰ সংগ্ৰামক উজ্জ্বল কৰি তুলিছে।

## উত্তৰাধিকাৰ

একলব্যৰ সন্মানত ভাৰত চৰকাৰে ভাৰতীয় জনজাতিসকলৰ বাবে একলব্য আদৰ্শ আৱাসিক বিদ্যালয় (EMRS) আৰ্হি আৱাসিক বিদ্যালয় আঁচনি চলায়।

ইয়াৰ উপৰিও কৰ্ণাটক, হাৰিয়ানা, আৰু মধ্যপ্ৰদেশকে ধৰি বিভিন্ন ৰাজ্য চৰকাৰে ক্ৰীড়াত ব্যতিক্ৰমী কৃতিত্বৰ বাবে ১৯ বছৰৰ তলৰ ব্যক্তিক একলব্য বঁটা প্ৰদান কৰে।

ভাৰতৰ হাৰিয়ানা ৰাজ্যৰ গুৰুগ্ৰাম চহৰৰ ৩৭ নং ছেক্টৰৰ এখন গাঁৱত খাণ্ডছাৰ একলব্যক উৎসৰ্গিত এটা মন্দিৰ আছে৷ লোককথা অনুসৰি এইটোৱেই একলব্যৰ একমাত্ৰ মন্দিৰ আৰু ইয়াতেই একলব্যই বুঢ়া আঙুলি কাটি গুৰু দ্ৰোণক আগবঢ়াইছিল৷

## তথ্যসূত্ৰ

শ্ৰেণী:মহাভাৰতৰ চৰিত্ৰ
কৌৰৱ

**কৌৰৱ** মহাভাৰতৰ চৰিত্ৰ বিশেষ। কৌৰৱ শব্দৰ উৎপত্তি কুৰু শব্দৰ পৰা আহিছে। হস্তিনাপুৰৰ সম্ৰাট ধৃতৰাষ্ট্ৰৰ এশ সন্তানক একেলগে কৌৰৱ বুলি কোৱা হয়। দুৰ্যোধন কৌৰৱৰ জেষ্ঠ ভাতৃ আৰু দুঃশলা কনিষ্ঠ ভগ্নী।

## কৌৰৱৰ পিতৃ-মাতৃ
হস্তিনাপুৰৰ সম্ৰাট ধৃতৰাষ্ট্ৰ তথা গান্ধাৰৰ ৰাজকুমাৰী গান্ধাৰী কৌৰৱৰ পিতৃ মাতৃ।

## কৌৰৱৰ জন্ম বৃত্তান্ত
মহাভাৰতৰ মতে গান্ধাৰিয়ে কুন্তিৰ আগতে সন্তান জন্ম হোৱাৰ দুখতে তেওৰ সন্তান ৰজা নহ'ব বুলি দুখতে গৰ্ভ নষ্ট কৰাৰ চেষ্টা কৰে, কিন্তু ব্যাসদেৱে আহি গৰ্ভধাৰণ কৰা মাংসপিণ্ড এশটা ঘিঁউৰ পাত্ৰত ৰাখি দিয়ে য'ৰ পৰা এশ সন্তানৰ জন্ম হয়।

শ্ৰেণী:মহাভাৰতৰ চৰিত্ৰ
এলকেন

thumb|মিথেনৰ ৰাসায়নিক গঠন
জৈৱ ৰসায়নত **এলকেন** () বা **পেৰাফিন** () (পুৰণি নাম) হৈছে এবিধ সংপৃক্ত মুক্ত শৃংখলযুক্ত হাইড্ৰ'কাৰ্বন। এটা এলকেন হাইড্ৰ'জেন আৰু কাৰ্বন পৰমাণুৰ দ্বাৰা গঠিত য'ত কাৰ্বন পৰমাণুবোৰ এক বান্ধনিৰে যুক্ত হৈ থাকে। এলকেনৰ সাধাৰণ ৰাসায়নিক সংকেত হ'ল CnH2n+2। উদাহৰণস্বৰূপে, n=1 ৰ ক্ষেত্ৰত CH4, যাৰ নাম মিথেন। মিথেন হৈছে এলকেন পৰিয়ালৰ প্ৰথম সদস্য। এলকেনসমূহৰ পৰিসৰ মিথেনৰ নিচিনা সৰল যৌগৰ পৰা আৰম্ভ কৰি পেণ্টাক'ণ্টেন বা ৬-ইথাইল-২-মিথাইল-৫-(১-মিথাইল‌ইথাইল) অক্টেন (টেট্ৰাডেকেনৰ (C14H30) এটা সমযোগী) আদিৰ নিচিনা ডাঙৰ তথা জটিল যৌগলৈ বিস্তৃত হৈ আছে।

বিশুদ্ধ আৰু প্ৰায়োগিক ৰসায়ন বিজ্ঞানৰ আন্তৰ্জাতিক সংস্থাই (IUPAC) সংজ্ঞায়িত কৰিছে যে এলকেনসমূহ “সাধাৰণ সংকেত CnH2n+2 বিশিষ্ট অচক্ৰীয় শাখাযুক্ত বা শাখাবিহীন হাইড্ৰ'কাৰ্বন, আৰু সেয়েহে এইবোৰ সম্পূৰ্ণ হাইড্ৰ'জেন পৰমাণু আৰু সংপৃক্ত কাৰ্বন পৰমাণুৰে গঠিত”। অৱশ্যে, কিছুমান উৎসত একচক্ৰীয় (অৰ্থাৎ চাইক্ল'এলকেনসমূহ যাৰ সাধাৰণ সংকেত CnH2n) বা বহুচক্ৰীয় হাইড্ৰ'কাৰ্বনকে ধৰি যিকোনো সংপৃক্ত হাইড্ৰ'কাৰ্বন বুজাবলৈ এলকেন শব্দটো ব্যৱহাৰ কৰা হৈছে।

এটা এলকেনত প্ৰত্যেকটো কাৰ্বন পৰমাণু চাৰিডাল ছিগমা বান্ধনিসহ (C–C বা C–H) sp3-সংকৰিত হৈ থাকে আৰু প্ৰত্যেকটো হাইড্ৰ'জেন পৰমাণু কাৰ্বন পৰমাণুৰ (এডাল C–H বান্ধনিত) এটাৰ লগত সংযুক্ত হৈ থাকে। এটা অণুত সংযোজিত কাৰ্বন পৰমাণুৰ আটাইতকৈ দীঘল শৃংখলাটোক ইয়াৰ কাৰ্বন কংকাল বা কাৰ্বন মেৰুদণ্ড বুলি কোৱা হয়। কাৰ্বন পৰমাণুৰ সংখ্যাক এলকেনৰ আকাৰ হিচাপে গণ্য কৰিব পৰা যায়।

উচ্চতৰ এলকেনৰ এটা গোট হৈছে মম (প্ৰমাণ বায়ুমণ্ডলীয় উষ্ণতা আৰু চাপত (SATP) থকা এবিধ কঠিন পদাৰ্থ) যাৰ কাৰ্বন মেৰুদণ্ডত কাৰ্বন পৰমাণুৰ সংখ্যা ১৭ তকৈ বেছি। পুনৰাবৃত্তি ঘটা –CH2 এককৰ সৈতে এলকেনসমূহে জৈৱিক যৌগৰ এক সমজাত শৃংখলা গঠন কৰে য'ত তাৰ সদস্যসকলৰ আণৱিক ভৰ ১৪.০৩ ডেল্টনৰ গুণিতকৰ দ্বাৰা পৃথক হয়।

মিথেন মিথেনোজেনিক বেক্টেৰিয়াৰ দ্বাৰা উৎপন্ন হয়। কিছুমান দীঘল-শৃংখলযুক্ত এলকেনে কিছুমান নিৰ্দিষ্ট প্ৰাণীৰ প্ৰজাতিত ফেৰ'ম'ন হিচাপে আৰু উদ্ভিদ তথা ভেঁকুৰত সুৰক্ষামূলক মম হিচাপে কাম কৰে যদিও বেছিভাগ এলকেনৰে বেছি জৈৱিক কাৰ্যকলাপ নাই। সেইবোৰক আণৱিক গছ হিচাপে গণ্য কৰিব পাৰি যাৰ ওপৰত জৈৱিক অণুৰ অধিক সক্ৰিয়/বিক্ৰিয়ক কাৰ্যকৰী গোটসমূহ ওলোমাই ৰাখিব পাৰি।

পেট্ৰ'লিয়াম (খাৰুৱা তেল) আৰু প্ৰাকৃতিক গেছ হৈছে এলকেনৰ দুটা মুখ্য বাণিজ্যিক উৎস।

এটা এলকাইল গোট হৈছে এলকেনৰ ওপৰত আধাৰিত এক আণৱিক খণ্ড যিয়ে বন্ধনৰ বাবে এটা মুক্ত যোজ্যতা বহন কৰে।

## গঠন আৰু শ্ৰেণীবিভাজন
সাধাৰণতে C-C (কাৰ্বন-কাৰ্বন) এক বান্ধনিৰ দূৰত্ব ১.৫৩ Å (১ মিটাৰ = 10-10 আংষ্টৰ্ম)। সংপৃক্ত হাইড্ৰ'কাৰ্বনবোৰ ৰৈখিক, শাখাযুক্ত বা চক্ৰীয় হ'ব পাৰে। ইয়াৰে তৃতীয় গোটটোক প্ৰায়েই চাইক্ল'এলকেন বুলি কোৱা হয়। ৰৈখিক, শাখাযুক্ত আৰু চক্ৰীয় এলকেনবোৰক একত্ৰিত কৰিলে অতি জটিল গাঁথনিও পাব পাৰি।

## ভৌতিক ধৰ্ম
এলকেনসমূহৰ কোনো ৰং নাই। কম আণৱিক ভৰযুক্ত এলকেনসমূহ গেছ, মধ্যমীয়া আণৱিক ভৰযুক্ত এলকেনসমূহ তৰল আৰু বেছি আণৱিক ভৰযুক্ত এলকেনসমূহ কঠিন।

### এলকেনসমূহৰ তালিকা

## তথ্য সংগ্ৰহ

## বাহ্যিক সংযোগ

শ্ৰেণী:এলকেন
শ্ৰেণী:হাইড্ৰ’কাৰ্বন
দুৰ্যোধন

**দুৰ্যোধন** () মহাভাৰতৰ এটি চৰিত্ৰ। কৌৰৱৰ এশ ভাইৰ ভিতৰত জ্যেষ্ঠ। তেওঁ ধৃতৰাষ্ট্ৰ আৰু গান্ধাৰীৰ পুত্ৰ।

## জন্ম-বৃত্তান্ত
মহাভাৰতৰ মতে গান্ধাৰীয়ে কুন্তিৰ আগতে সন্তান জন্ম হোৱাৰ দুখতে তেওঁৰ সন্তান ৰজা নহ'ব বুলি দুখতে গৰ্ভ নষ্ট কৰাৰ চেষ্টা কৰে, কিন্তু ব্যাসদেৱে আহি গৰ্ভধাৰণ কৰা মাংসপিণ্ড এশটা ঘিঁউৰ পাত্ৰত ৰাখি দিয়ে য'ৰ পৰা এশ সন্তানৰ জন্ম হয়, যাৰ জেষ্ঠ্যজনেই দুৰ্যোধন।

## মৃত্যু
মহাভাৰতৰ কুৰুক্ষেত্ৰ ৰণত তেওঁৰ ভীমৰ হাতত নিহত হৈছিল।

শ্ৰেণী:মহাভাৰতৰ চৰিত্ৰ
ভীম

**ভীম** () মহাভাৰতৰ এটি চৰিত্ৰ। ভীম পাণ্ডু পাঁচজন পুত্ৰৰ ভিতৰত (যাক পাণ্ডৱ বুলি জনা যায়) দ্বিতীয় পুত্ৰ। ভীম এজন বীৰ যোদ্ধা। গদাধৰ হিচাপে তেওঁৰ খ্যাতি আছে।

## পিতৃ-মাতৃ
পাণ্ডু আৰু কুন্তী ভীমৰ পিতৃ মাতৃ।

## অন্য নাম
ভীম শব্দৰ সংস্কৃত অৰ্থ হৈছে ভয়ংকৰ। তেওঁৰ প্ৰকাণ্ড শৰীৰৰ বাবে তেওঁৰ এই নাম আছিল। তেওঁৰ অন্যান্য নামসমূহ হ’ল- ভীমসেন, বৃকোদৰ, গদাধৰ, জৰাসন্ধজিত, হিৰিম্বাভিদ, কীচকজিত, জিহ্মায়াধীন, বল্লভ।

## তথ্যসূত্ৰ

শ্ৰেণী:মহাভাৰতৰ চৰিত্ৰ
অসমৰ ভূগোল

অসমৰ মাটিকালি ৭৮,৪৩৮ বৰ্গ কিল'মিটাৰ। ই ভাৰতৰ এখন মজলীয়া আকাৰৰ ৰাজ্য। অসমখনক প্ৰধানকৈ তিনিটা ভৌগোলিক অঞ্চলত ভাগ কৰিব পাৰি। ৰাজ্যখনৰ উত্তৰ অংশ জুৰি আছে ব্ৰহ্মপুত্ৰ সমতল আৰু দক্ষিণ অংশত আছে বৰাক সমতল। এই দুখন সমতলৰ মাজত অৰ্থাৎ মাজভাগত এখন উচ্চভূমি অঞ্চল আছে। 

;ব্ৰহ্মপুত্ৰ উপত্যকা: পূবে তিনিচুকীয়া জিলাৰ শদিয়া মহকুমাৰপৰা পশ্চিমে ধুবুৰী জিলাৰ ধুবুৰী মহকুমালৈ এই সমতলখনত ১৮খন প্ৰশাসনিক জিলা আছে। ইয়াৰ বাহিৰেও সমতলখনত সদ্যগঠিত ৪খন বড়োলেণ্ড জনজাতীয় স্বায়ত্তশাসিত জিলা আছে। সেইকেইখন হৈছে— কোকৰাঝাৰ,ওদালগুৰি,বাক্সা আৰু চিৰাং জিলা। ই এখন বৃহৎ সমতল। পূৱৰপৰা পশ্চিমলৈ ইয়াৰ দৈৰ্ঘ্য প্ৰায় ৭২০ কিলোমিটাৰ আৰু উত্তৰৰপৰা দক্ষিণলৈ ই গড়ে ৮০ কিলোমিটাৰমান বহল। সমতলখনৰ এটা মন কৰিবলগীয়া ভূ-প্ৰকৃতি হৈছে এই যে পূবৰপৰা পশ্চিমলৈ ইয়াৰ ঢাল অতি কম। এই সমতলখনেদি উত্তৰৰ হিমালয় আৰু দক্ষিণৰ নগাপাহাৰ, কাৰ্বিপাহৰ, উত্তৰ কাছাৰ পাহাৰ আৰু মেঘালয়ৰপৰা প্ৰায় ৪০খন ডাঙৰ উপনৈ আহি ব্ৰহ্মপুত্ৰত পৰিছেহি। উত্তৰপাৰৰ প্ৰধান উপনৈ হৈছে— সোৱণশিৰি, ৰঙানৈ, ডিক্ৰং, বুৰৈ, বৰগাং, জীয়া ভৰলু, গাভৰু, জীয়া ধনশিৰি, বৰনদী, পাগলাদিয়া, মানস, চম্পাৱতী, সৰলভাগা, গদাধৰ, সোণকোষ আদি। দক্ষিণ পাৰৰ ঘাই উপনৈসমূহ হৈছৈ- ডিব্ৰু, ডিগাৰু, বুঢ়ীদিহিং, দিছাং, দিখৌ, জাঁজী, ভোগদৈ, কাকডোঙা, ধনশিৰি, কলং, কপিলী, কুলসী, দুধনৈ, কৃষ্ণাই, জিনৰী, জিঞ্জিৰাম আদি। 

;বৰাক উপত্যকা: ই অসমৰ দক্ষিণ অংশত অৱস্থিত। বৰাক নদীৰ পৰাই ইয়াৰ নামটো আহিছে। বৰাক উপত্যকাৰ মূলতঃ তিনিখন জিলা আছে- কাছাৰ, কৰিমগঞ্জ আৰু হাইলাকান্দি। শিলচৰ ইয়াৰ মুখ্য নগৰ। বৰাক উপত্যকাত ঘাইকৈ বাংলা ভাষাৰ প্ৰচলন আছে। 

অসমৰ জলবায়ু ঘাইকৈ গৰম আৰু সেমেকা মৌচুমী জলবায়ু। দাক্ষিণাত্যৰ পশ্চিম উপকূল, দক্ষিণ আফ্ৰিকা আৰু দক্ষিণ আমেৰিকাৰ উপকূল অঞ্চলৰ লগত অসমৰ জলবায়ুৰ মিল আছ। অসমৰ জলবায়ুত জলীয় ভাপৰ মাত্ৰা অধিক। অসমৰ জলবায়ুক (ক) শীত (খ) প্ৰাক মৌচুমী (গ) মৌচুমী আৰু (ঘ) উত্তৰ মৌচুমী এই চাৰিভাগত ভগাব পাৰি। নৱেম্বৰ-জানুৱাৰী : শীত, ফেব্ৰুৱাৰী-এপ্ৰিল : প্ৰাক মৌচুমী, মে'-জুলাই : মৌচুমী, আগষ্ট-অক্টোবৰ : উত্তৰ মৌচুমী। অসমৰ গৰমৰ মাত্ৰা ভাৰতৰ অন্যান্য স্থানতকৈ তুলনামূলকভাৱে কম। বৰষুণ আৰু আৰ্দ্ৰতাৰ পৰিমাণ বেছি হ'ব পাৰে। শীতকালতো জাৰৰ মাত্ৰা তীব্ৰ নহয়।

## তথ্যসূত্ৰ

শ্ৰেণী:অসম
শ্ৰেণী:অসমৰ ভূগোল
__সূচী__
পুৰণি আৰু মধ্যযুগীয় অসম

অসমৰ প্ৰাচীন নাম অসম নাছিল। মহাভাৰতত এই ভূখণ্ডৰ নাম প্ৰাগজ্যোতিষ বুলি উল্লেখ আছে। প্ৰাগজ্যোতিষৰ সীমা পশ্চিমে কৰতোৱা নদী (বৰ্তমান বাংলাদেশত) আৰু দক্ষিণে বংগোপসাগৰলৈ বিস্তৃত থকাৰ কথা পোৱা যায়। কামৰূপত বৰ্মন বংশ প্ৰতিষ্ঠাৰ পৰাই পুৰণি কামৰূপ ৰাজ্যৰ প্ৰকৃত ৰাজনৈতিক বুৰঞ্জী আৰম্ভ হয়। প্ৰাচীন কামৰূপ ৰাজ্যৰ যিসকল ৰজাৰ বিষয়ে নিৰ্ভৰযোগ্য ঐতিহাসিক সমল পোৱা গৈছে তেওঁলোকৰ ভিতৰত পুষ্য বৰ্মনেই (৩৫০-৩৮০ খ্ৰী.) প্ৰথম আৰু সেয়ে তেওঁ প্ৰথম ঐতিহাসিক ৰজা বোলা হয়। ভাস্কৰ বৰ্মন আনুমানিক ৫৯৪-৬৫০ খ্ৰী.ত কামৰূপৰ ৰজা হয়। সিংহাসনত আৰোহণ কৰিয়েই তেওঁ নতুন চন **ভাস্কৰাব্দ** বা কামৰূপী চন প্ৰৱৰ্তন কৰে। ভাস্কৰ বৰ্মন অবিবাহিত হোৱাৰ বাবে তেওঁৰ মৃত্যুৰ পিছতে (আনু. ৬৫০ খ্ৰী.) বৰ্মন বংশৰ ইতি পৰে। 

বৰ্মন বংশৰ পিছত কামৰূপত শালস্তম্ভ নামৰ এজন বিষয়াই সিংহাসন অধিকাৰ কৰে আৰু নিজৰ নাম অনুসৰি "শালস্তম্ভ" নামেৰে এটি নতুন ৰাজবংশ প্ৰতিষ্ঠা কৰে। শালস্তম্ভ বংশৰ প্ৰায় কুৰিজন ৰজাই কামৰূপত ৰাজত্ব কৰে। শালস্তম্ভ বংশৰ শেষ ৰজা ত্যাগ সিংহ (আনু. ৯৭০-৯৯০ খ্ৰী.) অপুত্ৰক হোৱা বাবে শালস্তম্ভ বংশৰে ব্ৰহ্মপাল (আনু. ৯৯০-১০১০) কামৰূপৰ ৰজা হয় আৰু *[[পালবংশ]]*ৰ পাতনি মেলে। বৃদ্ধকালত ব্ৰহ্মপালে সন্যাস গ্ৰহণ কৰে আৰু পিতাকৰ ইচ্ছামতে তেওঁৰ পুত্ৰ ৰত্নপাল (আনু. ১০১-১০৪০ খ্ৰী.) কামৰূপৰ ৰজা হয়। ৰত্নপালৰ পিছত ক্ৰমে ইন্দ্ৰপাল (১০৪০-১০৬৫), গোপাল (১০৬৫-১০৮০), হৰ্ষপাল (১০৮০-১০৯৫), ধৰ্মপাল (১০৯৬-১১২০) ৰজা হয়। ধৰ্মপাল ৰজা হৈয়ে কামৰূপৰ ৰাজধানী প্ৰাগজ্যোতিষৰ পৰা 'কামৰূপ নগৰ'লৈ তুলি নিয়ে। ধৰ্মপালৰ পিছত তেওঁৰ পুত্ৰ জয়পাল (১১২০-১১৩৯) কামৰূপৰ ৰজা হয় আৰু জয়পালৰ মৃত্যুৰ পিছতে পালবংশৰ যৱনিকা পৰে। 

ইয়াৰ পিছত ভিংগদেৱ (১১৩৮-১১৫০), বৈদ্যদেৱ, ৰায়ৰীদেৱ, উদয় কৰ্ণ, বল্লভদেৱ, পৃথু নামৰ কেইবাজনো ৰজাই কামৰূপত ৰাজত্ব কৰে। পৃথুৰ ৰাজত্ব কালতে ১২০৬ আৰু ১২২৬ চনত মুছলমানে কামৰূপ আক্ৰমণ কৰে। ১২২৮ চনত দিল্লীৰ চুলতান ইলতুতমিছৰ হাতত পৃথুৰ মৃত্যু হয় আৰু তেওঁৰ বংশৰ দুজন ৰজাই কামৰূপ ৰাজত্ব কৰে। এই বংশৰ শেষ ৰজা আছিল সন্ধ্যা (১২৫০-১২৭০ খ্ৰী.)। ইয়াৰ পিছত পুনৰ মুছলমানে কামৰূপ আক্ৰমণ কৰাত সন্ধ্যাই কামৰূপৰ ৰাজধানী 'কামৰূপ নগৰ'ৰৰ পৰা পশ্চিম কমতাপুৰলৈ তুলি নিয়ে। তেতিয়াৰ পৰাই এই ৰাজ্যৰ নাম কমতা বা কামৰূপ-কমতা হয় আৰু ইয়াৰ অধিপতিসকলক কমতেশ্বৰ বা কামেশ্বৰ বোলা হয়। সন্ধ্যাৰ পিছত তেওঁৰ পুত্ৰ সিন্ধুৰায় (আনু. ১২৭০-১২৮৫), ৰূপনাৰায়ণ (আনু. ১২৮৫-১৩০০), সিংহধ্বজ (১৩০০-১৩০৫), প্ৰতাপধ্বজ (১৩০৫-১৩২৫) কমতাৰ ৰজা হয়। প্ৰতাপধ্বজৰ মৃত্যুৰ পিছত তেওঁৰ পুত্ৰ দুৰ্লভনাৰায়ণ জীৱিত থকা অৱস্থাতে প্ৰতাপধ্বজৰ ভতিজাক ধৰ্মনাৰায়ণ (১৩২৫-১৩৩০) বলেৰে কমতাৰ ৰজা হয়। পিছত তেওঁলোকৰ মাজৰ কমতা ৰাজ্য ভাগ হয়। দুৰ্লভনাৰায়ণৰ (১৩৩০-১৩৫০) মৃত্যুৰ পিছত তেওঁৰ পুত্ৰ ইন্দ্ৰনাৰায়্ণ (১৩৫০-১৩৬৫) ৰজা হয়। তেওঁৱেই এই বংশৰ শেষ ৰজা। 

চতুৰ্দশ শতিকাৰ শেষৰফালে আৰিমত্ত নামৰ এজন ৰজাই গৌড় (পূৰ্বৰ কমতা ৰাজ্যৰ উত্তৰফাল) শাসন কৰিছিল। আৰিমত্তৰ পিছত ৰত্নসিংহ, শৃতৰংগ আৰু মৃগাংগ নামৰ তিনিজন ৰজাই গৌড় শাসন কৰিছিল। মৃগাংগ নিঃসন্তান হৈ মৃত্যু হোৱাত কমতাৰাজৰ অধিনৰ ভূঞাসকলৰ নীলধ্বজ নামৰ এজন ৰজাই গৌড়ৰ সিংহাসন দখল কৰি এক নতুন খান বা সেন বংশৰ পাতনি মেলে। কিন্তু ঘৰুৱা গৃহ কন্দলৰ সুবিধা লৈ মুছলমানে আক্ৰমণ কৰে আৰু পঞ্চদশ শতিকাৰ শেষৰ ফালে মুছলমানৰ আক্ৰমণে কমতা ৰাজ্য ধ্বংস কৰে। 

*
হৰিৰহাট

**হৰিৰহাট** বজাৰ এখন গাঁও (পূৰ্ণি) তথা সৰু চহৰ এলেকা হয়। ই ধুবুৰী জিলাৰ অন্তৰ্গত পূৰ্ণি গাঁৱৰ ভিতৰত পৰে।

## বিৱৰণ
এই ঠাইত এক পুৰণিকলীয়া হৰিমন্দিৰ তথা সৎসংঘ মন্দিৰ আছে । ইয়াত বিভিন্ন মন্দিৰ থকাৰ বাহিৰেও এখন মৰ্জ্জিতঘৰ আছে । 

## ভাষা
ঠাইখনৰ আঞ্চলিক বিশেষ ভাষা হিচাপে অসমীয়া ভাষা আৰু কোচ ৰাজবংশী ভাষা ৰ ব্যবহাৰ কৰা হয়। যিকোনো কাৰ্য্যালয়ৰ কামৰ বাবে কেবল অসমীয়া ভাষা ৰ প্ৰয়োগ কৰা হয়।

## ৰেল ষ্টেচনসমূহ
এই ঠাই খনৰ ওচৰতে বহুতো ৰেল ষ্টেচন আছে । তাৰে ভিতৰত ইয়াৰ পৰা পোন্ধৰ (15)  কিলমিটাৰ দূৰত থকা গোলকগঞ্জ ৰেল জংচন আছে যিটো ধুবুৰী জিলাৰ অন্তৰ্গত । ইয়াৰ বাহিৰেও আৰু বহুতো ৰেল ষ্টেছন আছে এইবোৰ হল মটেঝাৰ ৰেল ষ্টেছন, কোচবিহাৰ জংচন , ধুবুৰী ৰেল ষ্টেচন ইত্যাদি।

## বিমান বন্দৰ
ধুবুৰী জিলাৰ অন্তৰ্গত একমাত্ৰ বিমান বন্দৰ ৰূপচি আন্তৰ্জাতিক বিমান বন্দৰ ইয়াৰ পৰা মাত্ৰ ১২ কি: মি: দূৰত অৱস্থিত । 

## তথ্যসূত্ৰ

শ্ৰেণী:অসমৰ গাঁও
মিথানল

**মিথানল** বা **মিথাইল এলক’হল** () হৈছে এবিধ ৰাসায়নিক পদাৰ্থ তথা সৰলতম এলক’হল যাৰ আণৱিক সংকেত CH3OH। ইয়াক সংক্ষেপে MeOH হিচাপে লিখা হয়। মিথানল এবিধ পাতল, উদ্বায়ী, বৰণহীন, জ্বলনশীল তৰল যাৰ ইথানলৰ নিচিনা এক বিশেষ সুৰাৰ গোন্ধ আছে। বৰ্তমান সময়ত মুখ্যতঃ কাৰ্বন মনোক্সাইডৰ হাইড্ৰজেনকৰণৰ দ্বাৰা ঔদ্যোগিকভাৱে মিথানল উৎপাদন কৰা হয়। মুক্ত বতাহৰ উপস্থিতিত মিথানলে অক্সিজেন পুৰি কাৰ্বন ডাই অক্সাইড আৰু পানী (H2O) উৎপন্ন কৰে:
2 CH3OH + 3 O2 → 2 CO2 + 4 H2O

## তথ্যসূত্ৰ

শ্ৰেণী:জৈৱিক ৰসায়ন
এক তাল (তবলা)

**এক তাল** হৈছে বাৰ মাত্ৰাৰ এটি তাল।

## ঠেকা
তলত একতালৰ ঠেকা দিয়া হ'ল--

## ঠেকাৰ বিৱৰণ
একতালৰ ঠেকাত বাৰ মাত্ৰা আছে। একতাল এক সমপদী তাল, অৰ্থাৎ একতালৰ প্ৰতিটো বিভাগত সমান সমান মাত্ৰা আছে। একতালৰ ৬টা বিভাগ আছে, প্ৰতিটো বিভাগত ২ মাত্ৰাকৈ আছে। একতালৰ প্ৰথম মাত্ৰাত সম্‌, ৩য়, ৭ম্‌ মাত্ৰাত খালি আৰু ৫ম্‌, ৯ম্‌ আৰু একাদশ মাত্ৰাত তালি আছে।

## তথ্য সংগ্ৰহ

শ্ৰেণী:তাল
ঢকুৱাখনা আদৰ্শ উচ্চতৰ মাধ্যমিক বিদ্যালয়

পুৰণি "ঢকুৱাখনা হাইস্কুল"খনেই হৈছে বৰ্তমানৰ **ঢকুৱাখনা আদৰ্শ উচ্চতৰ মাধ্যমিক বিদ্যালয়** (English : **Dhakuakhana Model Higher Secondary School**)। ১৯৩৬ চনত স্থাপিত বিদ্যালয়খনে ২০১০ চনত ইতিমধ্যে মহাৰজত জয়ন্তী বৰ্ষ পাৰ কৰিছে। ঢকুৱাখনা মহকুমাৰ ঢকুৱাখনা চাৰিআলিৰ পৰা পশ্চিমে ১.৫ কিঃমিহ দূৰত্বত ঢকুৱাখনা-ঘূণাসুঁতি পথৰ দাঁতিত অৱস্থিত বিদ্যালয়খনৰ বৰ্তমানৰ অধ্যক্ষা ৰুণু দত্ত দাস(ভাৰপ্ৰাপ্ত)। 

=ইতিহাস==

ব্ৰিটিছ শাসনকালত অবিভক্ত লখিমপুৰ জিলাৰ ( বৰ্তমান লখিমপুৰ, ধেমাজি, ডিব্ৰুগড় আৰু তিনিচুকীয়া জিলাক সামৰি) সদৰ ঠাই হিচাপে ঢকুৱাখনা নিৰ্বাচিত হৈছিল আৰু দুই চাৰিটা চৰকাৰী অনুষ্ঠানৰ লগতে ১৮৫১-৫২ চনত তেওঁলোকে স্থাপন প্ৰাথমিক পৰ্যায়ৰ ঢকুৱাখনা স্কুল প্ৰতিষ্ঠা কৰিছিল। ১৯৩৬ চনত বুৰঞ্জীবিদ সৰ্বেশ্বৰ বৰুৱা, সমাজকৰ্মী চন্দ্ৰশেখৰ দাসৰ চেষ্টাৰ বলত সেই সময়ৰ অসমৰ শিক্ষা বিভাগৰ ডাইৰেক্টৰ মিষ্টাৰ স্মল চাহাব আৰু ইন্সপেক্টৰ শৰৎ চন্দ্ৰ গোস্বামীৰ অনুমতি সাপেক্ষে হাইস্কুলৰ ৭ম আৰু ৮ম শ্ৰেণী খোলা হয়। বৰ্তমান স্থানত থকা বিদ্যালয়খন ১৯৩৮ চনত পতা হৈছিল। হাইস্কুল স্থাপন হোৱাৰ পাছত প্ৰধান শিক্ষক হিচাপে নিয়োজিত হৈছিল গুৱাহাটীৰ উমাকান্ত শৰ্মা। 

## বিদ্যালয়ে লাভ কৰা স্বীকৃতি

বিদ্যালয়ৰ প্ৰাক্তন অধ্যক্ষ সতীশ চন্দ্ৰ গগৈৰ কাৰ্যকালত বিজ্ঞান শাখাৰ আৰম্ভণিৰে ১৯৭৬ চনৰ ১ জুলাইত উচ্চতৰ মাধ্যমিক পৰ্যায়লৈ উন্নীত হয়। ১৯৯৫ চনত কলা শাখাটিও অন্তৰ্ভুক্ত হৈ ১৯৯৭ চনত অসম চৰকাৰৰ তৰফৰ পৰা **স্বাধীনতা স্বৰ্ণ জয়ন্তী বিদ্যালয়** আৰু ২০০৭ চনত **আদৰ্শ বিদ্যালয়** হিচাপে স্বীকৃত হয়। ২০১১ চনত লখিমপুৰ জিলাৰ উপায়ুক্তই "শ্ৰেষ্ঠ স্কুল বঁটা" প্ৰদান কৰে। 

## সুবিধা

কম্পিউটাৰ লেব, ইক' ক্লাৱ, স্কাউট এণ্ড গাইড, বিজ্ঞান পৰীক্ষাগাৰ ইত্যাদি। 

## বিদ্যালয় মুখপত্ৰ

বিদ্যালয় মুখপত্ৰ "বিকাশ" ইতিমধ্যে ২০১২ চনত ৰূপালী জয়ন্তী সংখ্যাৰূপে প্ৰকাশ পাইছিল। ২০০৭-২০০৮ চনত "বিকাশে" লখিমপুৰ জিলাৰ ভিতৰত "শ্ৰেষ্ঠ আলোচনী" বঁটা লাভ কৰে। ইয়াৰোপৰি অসম চৰকাৰৰ আঁচনি অনুসৰি বিদ্যালয়ৰ পৰা হাতেলিখা আলোচনী "জ্ঞান সাগৰ" নিয়মিতৰূপে প্ৰকাশ পায়। তদুপৰি শ্ৰেণীভিত্তিক হাতেলিখা আলোচনীৰ প্ৰতিযোগিতাও অনুষ্ঠিত হৈছে। 

## কৃতী শিক্ষক

বিদ্যালয়ৰ প্ৰথম অধ্যক্ষ সতীশ চন্দ্ৰ গগৈদেৱে ৰাজ্যিক কৃতী শিক্ষক বঁটা, জিলা আৰু ৰাজ্যিক কৃতী শিক্ষক তথা অধ্যক্ষ চেনিৰাম বৰুৱা ২০০৫ চনত "বি কে সৰস্বত শিক্ষাৰত্ন বঁটা", জিলা কৃতী শিক্ষক কুমুদ চন্দ্ৰ শৰ্মাই ভাৰত স্কাউট এণ্ড গাইডৰ পৰা "ৰাষ্ট্ৰীয় চিলভাৰ ষ্টাৰ বঁটা", আৰু অসম শাখাৰ পৰা "মেডেল অৱ মেৰিট বঁটা", জিলা কৃতী শিক্ষক চন্দ্ৰধৰ চমুৱাই অসমীয়া নাটকৰ পাণ্ডুলিপি প্ৰতিযোগিতাত ৰাষ্ট্ৰীয় বঁটা লাভ কৰিবলৈ সক্ষম হৈছে। বিদ্যালয়ৰ আন জিলা কৃতী শিক্ষকসকল হৈছে- উপেন্দ্ৰ নাথ অয়েংগীয়া, লিখন চন্দ্ৰ বুঢ়াগোহাঞি, পদ্মা বৰা, হিৰণ্য বৰা, নীলমণি বৰুৱা, জিনু কোঁৱৰ, প্ৰবোধ বৰগোহাঞি। 

## মহাৰজত জয়ন্তী উদযাপন

২০১০ চনত বিদ্যালয়খনে ৭৫ বছৰ সম্পূৰ্ণ কৰাৰ ফলশ্ৰুতিত ২০১২ চনৰ ২২, ২৩ আৰু ২৪ ডিচেম্বৰত মহা আড়ম্বৰেৰে বিদ্যালয়খনে মহাৰজত জয়ন্তী উদযাপন কৰে। মহাৰজত জয়ন্তী উপলক্ষে প্ৰকাশিত মুখপত্ৰৰ নাম "হীৰক সৌৰভ"। 

## বিদ্যালয় প্ৰধান

(একাদিক্ৰমে)

স্বৰ্গীয় উমাকান্ত শৰ্মা 
স্বৰ্গীয় দ্ৰোণকান্ত ফুকন 
স্বৰ্গীয় সতীশ চন্দ্ৰ গগৈ 
ঘনকান্ত বৰুৱা 
উপেন্দ্ৰ নাথ অয়েংগীয়া 
কৰুণাকান্ত কলিতা 
চেনিৰাম বৰুৱা 
লিখন চন্দ্ৰ বুঢ়াগোহাঞি 
পদ্মা বড়া 
প্ৰেম গগৈ 
ৰুণু দত্ত দাস 

## তথ্যসূত্ৰ

"হীৰক সৌৰভ" 
মহাৰজত জয়ন্তী উপলক্ষে প্ৰকাশিত স্মৃতিগ্ৰন্থ 
ঢকুৱাখনা আদৰ্শ উচ্চতৰ মাধ্যমিক বিদ্যালয় 
সম্পাদক- পৰম শংকৰ দত্ত 
প্ৰকাশ কাল- ২০১২ চন

শ্ৰেণী:অসমৰ বিদ্যালয়সমূহ
শ্ৰেণী:ঢকুৱাখনা
থৰ মৰুভূমি

**থৰ মৰুভূমি** () ভাৰতৰ উত্তৰ-পশ্চিম তথা পাকিস্তানৰ দক্ষিণ অংশত অৱস্থিত এখন বিশাল মৰুভূমি। ২,০০,০০০ বৰ্গ কিলোমিটাৰ ঠাই আগুৰা এই মৰুভূমিখনক ‘দ্য গ্ৰে’ট ইণ্ডিয়ান ডেজাৰ্ট’ বুলিও জনা যায়। থৰ পৃথিৱীৰ বিংশ তম সৰ্ববৃহৎ মৰুভূমি, আৰু পৃথিৱীৰ নৱম সৰ্ববৃহৎ উষ্ণ উপ-ক্ৰান্তীয় মৰুভূমি। থৰ মৰুভূমিৰ প্ৰায় ৮৫% ভাৰতত আৰু বাকী ১৫% পাকিস্তানত আছে। ভাৰতৰ মুঠ ভৌগোলিক মাটিকালিৰ প্ৰায় ৪.৫৬% ঠাই থৰ মৰুভূমিয়ে আগুৰি আছে। মৰুভূমিখনৰ ৬০% তকৈও অধিকাংশ ৰাজস্থানত পৰে যদিও ভাৰতৰ আন তিনিখন ৰাজ্য ক্ৰমে গুজৰাট, পঞ্জাব আৰু হাৰিয়ানালৈ আৰু পাকিস্তানৰ সিন্ধ আৰু পঞ্জাব প্ৰান্তলৈ ই বিস্তৃত হৈ আছে।

## ভৌগোলিক বিৱৰণ
থৰ মৰুভূমিৰ উত্তৰ-পূব অংশ আৰাৱলী পাহাৰৰ মাজত অৱস্থিত। এই মৰুভূমিখন উত্তৰে পঞ্জাব আৰু হাৰিয়ানালৈকে, উপকূলৰ কাষেৰে গ্ৰে’ট ৰণ অৱ কট্‌ছলৈ, পশ্চিম আৰু উত্তৰ-পশ্চিমে সিন্ধু নদীৰ জলজ সমভূমিলৈকে বিস্তৃত হৈ আছে। মৰুভূমি অঞ্চলটোৰ বেছিভাগ ঠাই বিশাল, স্থানান্তৰিত বালিৰ টিলাৰে আবৃত যিয়ে জলজ সমভূমি আৰু উপকূলৰ পৰা পলস গ্ৰহণ কৰে। বাৰিষা আৰম্ভ হোৱাৰ আগতেই প্ৰতি বছৰে বাঢ়ি অহা প্ৰচণ্ড বতাহৰ বাবে বালি অতি চলনশীল হয়। লুনি নদী মৰুভূমিখনৰ একমাত্ৰ নদী। বছৰি ১০০ৰ পৰা ৫০০ মিলিমিটাৰ (৪ৰ পৰা ২০ ইঞ্চি) বৰষুণ হয়। ইয়াৰ প্ৰায় সকলোখিনি জুনৰ পৰা ছেপ্টেম্বৰ মাহৰ ভিতৰত হয়।

থৰ মৰুভূমিৰ ভিতৰত থকা লুনীয়া পানীৰ হ্ৰদসমূহৰ ভিতৰত গুজৰাটৰ খাৰাঘোড়া আৰু ৰাজস্থানৰ সম্ভাৰ, কুচামান, দিদৱানা, পাচপদ্ৰা, আৰু ফলোদি অন্যতম। এই হ্ৰদবোৰে বাৰিষা কালত বৰষুণৰ পানী গ্ৰহণ কৰি সংগ্ৰহ কৰে আৰু খৰালি কালত বাষ্পীভৱন হয়। অঞ্চলটোত হোৱা শিলৰ অপক্ষয়ৰ ফলত এই হ্ৰদবিলাকত নিমখ আহে।

মাগ্ৰেবৰ প্ৰাকঐতিহাসিক এটেৰিয়ান সংস্কৃতিৰ অন্তৰ্গত প্ৰস্তৰ যুগৰ সঁজুলিসমূহ থৰ মৰুভূমিৰ মধ্য আদি প্ৰস্তৰ যুগৰ আৱৰ্জনাত আৱিষ্কাৰ কৰা হৈছে।

## তথ্যসূত্ৰ

## বাহ্যিক সংযোগ

* 

শ্ৰেণী:মৰুভূমি
ধৃতৰাষ্ট্ৰ

মহাভাৰতত **ধৃতৰাষ্ট্ৰ** (, *dhṛtarāshtra*; lit. "a good king") হ'ল হস্তিনাপুৰৰ ৰজা তথা দুৰ্যোধনৰ পিতৃ। গান্ধাৰৰ ৰাজকুমাৰী গান্ধাৰী হ'ল তেখেতৰ পত্নী। তেওঁ জন্মান্ধ আছিল। আৰু এশ এটা সন্তানৰ (এজনী জীয়ৰী) পিতৃ আছিল। মহাভাৰতৰ এই চৰিত্ৰটোৱে মহাভাৰতৰ দৰে প্ৰলয়ংকাৰী যুদ্ধত কৌৰৱ আৰু পাণ্ডৱ উভয় পক্ষক নিবৃত্ত কৰিব নোৱাৰিলে।

## চিত্ৰবিথিকা

The blind king Dhrtarastra listens as the visionary narrator Sanjaya relates the events of the battle between the Kaurava and the Pandava clans.jpg|The blind king Dhrtarastra listens as the visionary narrator Sanjaya relates the events of the battle between the Kaurava and the Pandava clans
Disrobing of Draupadi.jpg|Draupadi disrobed in Dhritarashtra's assembly. Dhritarashtra seated in the centre.
Dhrutarastra Lamenl.jpg|Dhrutarastra Lament
The blind Dhritarashtra attacks the statue of Bhima.jpg|The blind Dhritarashtra attacks the statue of Bhima
Kunti Gandhari Dhrtarashtra.jpg|Kunti leading Dhritarashtra and Gandhari as she goes to the forest in exile


## তথ্যসূত্ৰ

শ্ৰেণী:মহাভাৰতৰ চৰিত্ৰ
এম’নিয়া

**এম’নিয়া** বা **এজেন** (ইংৰাজী: Ammonia or Azane) হ’ল নাইট্ৰ'জেন আৰু হাইড্ৰ’জেনেৰে গঠিত এবিধ ৰাসায়নিক যৌগ যাৰ ৰাসায়নিক সংকেত NH3। জোছেফ প্ৰিষ্টলে সৰ্বপ্ৰথমে ১৭৭৪ চনত এম’নিয়াম ক্ল’ৰাইডক চূণৰ সৈতে গৰম কৰি এম’নিয়া গেছ তৈয়াৰ কৰিছিল। ইউৰিয়াৰ অৱক্ষয়ৰ ফলত এম’নিয়া উৎপন্ন হয়
NH2CONH2 + 2H2O → (NH4)2CO3 ⇌ 2NH3 + H2O + CO2

## ধৰ্ম
এম’নিয়া উগ্ৰ গোন্ধযুক্ত এবিধ বৰণহীন গেছ। এম’নিয়া ক্ষাৰীয় প্ৰকৃতিৰ। এই গেছ বায়ুতকৈ পাতল আৰু ইয়াৰ বাষ্পীয় ঘনত্ব ৮.৫। এম’নিয়া পানীত অতিশয় দ্ৰৱনীয়। ইয়াৰ হিমাংক ১৯৫.৪২ K আৰু উতলাংক ২৩৯.৮১ K। এম’নিয়া অণুৰ নাইট্ৰ’জেন পৰমাণুত একাকী যুগ্ম ইলেকট্ৰন থকা বাবে ই লিৱিছ ক্ষাৰকৰ ধৰ্ম দেখুৱায়। 
## প্ৰাকৃতিক উৎস
বায়ুমণ্ডলত খুব সামান্য পৰিমাণে এম’নিয়া পোৱা যায় তথা বৰষুণৰ পানীত অলপ পৰিমাণে এম’নিয়াৰ উপস্থিতি পোৱা যায়। সাগৰৰ পানীত এম’নিয়াম লৱণ পোৱা যায়। প্ৰাণীদেহত অতিৰিক্ত এচিড প্ৰশমিত কৰিলে যকৃতত থকা NH3 নিঃসৃত হয়। সৌৰজগতৰ প্লুটো, মঙ্গল, বৃহস্পতি, শনি, ইউৰেনাচ আৰু নেপচুন গ্ৰহত এম’নিয়াৰ সন্ধান পোৱা গৈছে। 

## ব্যৱহাৰ
ইউৰিয়া, এম’নিয়াম ছালফেট, এম’নিয়াম ফছফেট, এম’নিয়াম নাইট্ৰেট আদি ৰাসায়নিক দ্ৰব্য প্ৰস্তুত কৰিবলৈ এম’নিয়া ব্যৱহাৰ কৰা হয়। নাইট্ৰিক এচিড তথা ছ’ডিয়াম কাৰ্ব’নেট নিৰ্মাণত অত্যধিক পৰিমাণে এম’নিয়া ব্যৱহাৰ কৰা হয়। আইচক্ৰীম কাৰখানাত শীতলকাৰক হিচাপে আৰু লেবৰেটৰীত প্ৰতিকাৰক হিচাপে এম’নিয়া ব্যৱহাৰ কৰা হয়। এম’নিয়াম কাৰ্ব’নেট বনাবলৈও ইয়াক ব্যৱহাৰ কৰা হয়। ইয়াৰ অত্যধিক ব্যৱহাৰৰ বাবে গোটেই বিশ্বত ই ব্যাপক পৰিমাণে উৎপাদন হয়। ২০০৪ চনত গোটেই বিশ্বত ইয়াৰ আনুমানিক উৎপাদন ১০ কৌটি ৯০ লাখ টন আছিল আৰু ২০০৬ চনত ইয়াৰ উৎপাদন প্ৰায় ১৪ কৌটি ৬৫ লাখ টন আছিল। এম’নিয়াৰ উৎপাদনত ভাৰতৰ স্থান চীনৰ পিছত দ্বিতীয়। এই দুয়োখন দেশে বিশ্ব উৎপাদনৰ ক্ৰমে ২৮.৪% তথা ৮.৬% উৎপাদন কৰে। ৰুছ ৮.৪% তথা আমেৰিকাই ৮.২% উৎপাদনত ক্ৰমে তৃতীয় আৰু চতুৰ্থ স্থানত আছে। মুঠ উৎপাদনৰ ৮০% উৰ্বৰক বনাবলৈ ব্যৱহাৰ কৰা হয়। 

## তথ্য সংগ্ৰহ

## বাহ্যিক সংযোগ

শ্ৰেণী:ৰাসায়নিক যৌগ
লেকলাংকি কোষ

**লেকলাংকি কোষ** (ইংৰাজী: *The Leclanché cell*) হ'ল এবিধ বিদ্যুত কোষ । ১৮৬৬ চনত ফৰাচী বিজ্ঞানী জৰ্জ লেকলাংকিয়ে (ইংৰাজী: Georges Leclanché) এই কোষ আৱিস্কাৰ কৰিছিল  ।
এই কোষত কেথ’ড হিচাপে এডাল কাৰ্বনৰ দণ্ড, এন’ড হিচাপে এডাল জিংকৰ দণ্ড আৰু বিদ্যুত-বিশ্লেষ্য হিচাপে এম’নিয়াম ক্লৰাইড (NH4Cl) ব্যৱহাৰ কৰা হয়  । এই কোষৰ বিদ্যুত চালক বল ১.৪ V (ভল্ট) ।

## তথ্য সংগ্ৰহ

শ্ৰেণী:পদাৰ্থ বিজ্ঞান
দক্ষিণ কামৰূপ মহাবিদ্যালয়

**দক্ষিণ কামৰূপ মহাবিদ্যালয়** (ইংৰাজী: Dakshin Kamrup College) হ'ল কামৰূপ জিলাৰ অন্তৰ্গত মিৰ্জাৰ এখন ঐতিহ্যমণ্ডিত শিক্ষানুষ্ঠান। মহাবিদ্যালয়খন গুৱাহাটী বিশ্ববিদ্যালয়ৰ অধীনস্থ।

## ইতিহাস
১৯৬১ চনত দক্ষিণ কামৰূপ মহাবিদ্যালয় স্থাপন কৰা হৈছিল। ২০০৫ চনত মহাবিদ্যালয়খন প্ৰাদেশীকৃত হয়।

## অৱস্থিতি
দক্ষিণ কামৰূপ মহাবিদ্যালয় কামৰূপ জিলাৰ মিৰ্জাত অৱস্থিত। লোকপ্ৰিয় গোপীনাথ বৰদলৈ আন্তঃৰাষ্ট্ৰীয় বিমানবন্দৰৰ পৰা মাত্ৰ ৬ কিঃমিঃ পশ্চিমে অৱস্থিত মালিয়াটা পাহাৰৰ সমীপত মহাবিদ্যালয়খনৰ অৱস্থিতি।

## পাঠ্যক্ৰম
দক্ষিণ কামৰূপ মহাবিদ্যালয়ত নিম্নোক্ত পাঠ্যক্ৰমসমূহৰ শিক্ষা প্ৰদান কৰা হয়। মহাবিদ্যালয়খন গুৱাহাটী বিশ্ববিদ্যালয়ৰ অধীনস্থ।
* উচ্চতৰ মাধ্যমিক (কলা আৰু বিজ্ঞান)
* স্নাতক (কলা আৰু বিজ্ঞান)
* স্নাতকোত্তৰ (অসমীয়া) 
* BMC
* B.VOC

## বিভাগসমূহ

কলা:
* ইংৰাজী বিভাগ
* অসমীয়া বিভাগ
* শিক্ষা বিভাগ
* অৰ্থনীতি বিভাগ
* ইতিহাস বিভাগ
* ৰাজনীতি বিজ্ঞান বিভাগ
* দৰ্শন বিভাগ
* ভূগোল বিভাগ

বিজ্ঞান:
* ৰসায়ণ বিজ্ঞান বিভাগ
* পদাৰ্থ বিজ্ঞান বিভাগ
* গণিত বিভাগ
* উদ্ভিদ বিজ্ঞান বিভাগ
* প্ৰাণী বিজ্ঞান বিভাগ
* কম্পিউটাৰ বিজ্ঞান বিভাগ

## তথ্য সংগ্ৰহ

## বাহ্যিক সংযোগ
* মহাবিদ্যালয়খনৰ ৱেবচাইট

শ্ৰেণী:অসমৰ মহাবিদ্যালয়সমূহ
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
চিচিবৰগাঁও

**চিচিবৰগাঁও** অসমৰ ধেমাজি জিলাৰ চিলাপথাৰ আৰক্ষী থানাৰ অন্তৰ্গত এখন গাঁও। গাঁওখনৰ উত্তৰ দিশে গাইনদী,পূৱে চিলাপথাৰ চহৰ আৰু পশ্চিমে গাইনদী বৈ গৈছে। চিচিবৰগাঁও এখন উন্নত আৰু জনবসতিপূৰ্ণ গাঁও। শেহতীয়াকৈ চিচিবৰগাঁৱে এটা বিধান সভা সমষ্টি হিচাপে চিহ্নিত হয়। পূৰ্বতে ধেমাজি জিলাৰ দুটা সমষ্টি আছিল আৰু দুয়োটা সমষ্টিয়েই জনজাতিসকলৰ বাবে সংৰক্ষিত আছিল। বৰ্তমান তিনিটা সমষ্টি আৰু চিচিবৰগাঁও সমষ্টিটো অংসৰক্ষিত। আন দুটা সমষ্টি ক্ৰমে ধেমাজি আৰু জোনাই।

## নামৰ উৎপত্তি
পুৰণি কালত এই ঠাইৰ মাজেৰে চিচি নদী বৈ গৈছিল। বৰ্তমান এই নদীৰ কোনো অস্তিত্ব নাই। এই নদীখনক কেন্দ্ৰ কৰি গঢ়ি উঠাৰ বাবে এই গাঁওখনৰ নাম চিচিবৰগাঁও হ'ল বুলি বিশ্বাস কৰা হয়।  

## ভৌগোলিক বিৱৰণ
চিচিবৰগাঁও বিভিন্ন সেউজীয়া গছ-গছনিৰে ভৰপুৰ। এইবোৰে গাঁওখনৰ পৰিৱেশ নিৰ্মল কৰি ৰাখিছে। এই গাঁওখনৰ মাজেদি কেইবাখনো নৈ বৈ গৈছে। সেইবোৰৰ ভিতৰত গাই নৈ,বেওৰা নৈ, গেলুৱা নৈ আদি। এই নৈ কেইখনৰপৰা মানুহ উপকৃত হয় যদিও বাৰিষাৰ সময়ত অৰুণাচল প্ৰদেশৰপৰা বৈ অহা গাই নৈ, বেওৰা নৈয়ে চিচিবৰগাঁও অঞ্চলক বাৰিষাৰ কালছোৱাত ক্ষতিগ্ৰস্থও কৰে। নৈপৰীয়া মানুহখিনিয়ে এইক্ষেত্ৰত ক্ষতিৰ সন্মুখীন হৈ আহিবলগীয়া হৈছে। অৱশ্যে এই নৈবোৰৰপৰা প্ৰচুৰ পৰিমানে গাঁৱৰ জনগণে মাছ সংগ্ৰহো কৰি আহিছে। খেতি-পথাৰৰ কাৰণেও নৈ কেইখন মানুহৰ সহায়ক। চিচিবৰগাঁও অঞ্চলটোক সাংস্কৃতিক ঐক্য ৰক্ষা কৰাতো নৈ কেইখনে সহায় কৰিছে।

## শিক্ষা ব্যৱস্থা
কেইবাখনো শিক্ষাপ্ৰতিষ্ঠান আছে যদিও  চিচিবৰগাঁৱৰ শিক্ষা ব্যৱস্থা যথেষ্ট উন্নত নহয়। চৰকাৰী স্কুলসমূহত প্ৰতিষ্ঠাকালৰেপৰাই পৰম্পৰাগত ব্যৱস্থাৰেই শিক্ষাদান দি অহা হৈছে। আধুনিক বিজ্ঞান-প্ৰযুক্তি তথা 'নিউ টেকনলজি'ক উপযুক্তভাৱে প্ৰয়োগ কৰি শিক্ষাপ্ৰদান কৰাৰ ব্যৱস্থা অসমৰ বেছিভাগ ঠাইৰ দৰেই এই অঞ্চলতো নাই। চিচিবৰগাঁও অঞ্চলৰ চৰকাৰী বিদ্যালয়সমূহৰ পৰীক্ষাৰ উত্তীৰ্ণৰ হাৰ ভাল যদিও,গুণগত দিশত আগবঢ়া ছাত্ৰ-ছাত্ৰীৰ সংখ্যা খুব কম। ধেমাজি জিলাৰ এই পুৰণি গাঁওখনত কেইবাখনো চৰকাৰী-বেচৰকাৰী শিক্ষানুষ্ঠান গঢ়ি উঠিছে। তাৰ ভিতৰত উল্লেখযোগ্য শিক্ষানুষ্ঠান কেইখন হ'ল :-

### মহাবিদ্যালয়
* চিচিবৰগাঁও মহাবিদ্যালয় (১৯৯২)
* বৰ্তমান- চিচিবৰগাঁও জেষ্ঠ মাধ্যমিক বিদ্যালয় ,পূৰ্বৰ( নাম চিচিবৰগাঁও কনিষ্ঠ মহাবিদ্যালয় ১৯৯২)
* চিচিবৰগাঁও বিজ্ঞান মহাবিদ্যালয়

### বিদ্যালয়
* চিচিবৰগাঁও মজলীয়া বিদ্যালয় (১৯৪৬)
* চিচিবৰগাঁও উচ্চতৰ মাধ্যামিক বিদ্যালয় (১৯৫২)
* চিচি চাৰিআলি উচ্চতৰ মাধ্যমিক বালিকা বিদ্যালয়
* শংকৰদেৱ শিশু/বিদ্যা নিকেতন, চিচিবৰগাঁও
ইয়াৰ উপৰি চিচিবৰগাঁৱত ভালেমান চৰকাৰী বিদ্যালয় আছে।

## পৰিবহন
;স্থলপথ
চিচিবৰগাঁৱৰ মাজেৰে ৫২ নং ৰাষ্ট্ৰীয় ঘাইপথ পাৰ হৈ গৈছে। এই পথে চিচিবৰগাঁৱক বহুতো সৰু বৰ নগৰৰ সৈতে সংযোগ কৰিছে। নতুনকৈ নিৰ্মাণ কৰা বগীবিলৰ দলংখনে চিচিবৰগাঁৱক ডিব্ৰুগড়ৰ লগত সংযোগ কৰিছে। ২০১৮ ডিচেম্বৰৰ ২৫ তাৰিখৰপৰা চিচিবৰগাঁও অঞ্চলৰ জনসাধাৰণে ডিব্ৰুগড়, তিনিচুকীয়া, ডুলিয়াজান, শিৱসাগৰ আদি ঠাইক সহজতে যোগাযোগ কৰিবপৰা হৈছে। চিচিবৰগাঁও অঞ্চলটোলৈ অহা এই পৰিৱৰ্তনে চিচিবৰগাঁওলৈ অৰ্থনৈতিক, শৈক্ষিক, সাংস্কৃতিক, ৰাজনৈতিক আদি দিশলৈ ব্যাপক পৰিৱৰ্তন আনিব। বগীবিল দলং হোৱাৰ কাৰণে বেহা-বেপাৰ, চিকিৎসা, পৰ্যটন আদি দিশত চিচিবৰগাঁৱৰ লোকে বহু পৰিমাণে সুফল লাভ কৰিব।

;ৰেলপথ
বগীবিল দলং সম্পূৰ্ণ হোৱাৰ কাৰণে চিচিবৰগাঁও ৰেলৱে ষ্টেচনটোৰ নিৰ্মাণ কাৰ্য শেষ হৈছে। ২৫ ডিচেম্বৰ, ২০১৮-ৰ পৰা এই ৰেলপথেৰে নিয়মীয়াকৈ ৰেল চলাচল হয়। অসমৰ ইমূৰৰপৰা সিমূৰলৈ বিভিন্ন ঠাইৰ লগতে ভাৰতবৰ্ষৰ আন আন ৰাজ্যলৈকো ৰেলৰ সহায়ত চিচিবৰগাঁওৰ লোকে যোগাযোগ কৰিব পাৰে।

শ্ৰেণী:ধেমাজি জিলা
শ্ৰেণী:অসমৰ গাঁও
মহেঞ্জোদাৰো (চলচ্চিত্ৰ)

**মহেঞ্জোদাৰো** () হ’ল  ২০১৬ চনৰ ১২ আগষ্টত মুক্তি লাভ কৰা এখন ঐতিহাসিক-ৰোমান্টিক ভাৰতীয় চলচ্চিত্ৰ। আশুতোষ গোৱাৰিকৰৰ দ্বাৰা পৰিচালিত আৰু সিদ্ধাৰ্থ ৰয় কাপুৰ আৰু সুনীতা গোৱাৰিকৰৰ দ্বাৰা প্ৰযোজিত চলচ্চিত্ৰখনত হৃত্বিক ৰোছন আৰু পূজা হেগড়ে মূল নায়ক আৰু নায়িকা হিচাপে অভিনয় কৰিছে।
সিন্ধু সভ্যতাৰ যুগৰ মহেঞ্জোদাৰো নামে এখন প্ৰাচীন নগৰৰ ওপৰত চলচ্চিত্ৰখন নিৰ্মাণ কৰা হৈছে। এই চলচ্চিত্ৰখনৰ দৃশ্যগ্ৰহণৰ কাম গুজৰাটৰ ভূজ, মুম্বাই, জবলপুৰ আৰু মহাৰাষ্ট্ৰৰ থানেত কৰা হৈছে।
চলচ্চিত্ৰখন এহাল প্ৰেমিক-প্ৰেমিকাৰ ওপৰত নিৰ্মিত য’ত প্ৰেমিকজনে তেঁওৰ শত্ৰুৰ কন্যাৰ সৈতে প্ৰেমত পৰে। তেখেতৰ প্ৰেমিকাজনী এজনী নৃত্যশিল্পী।

## অভিনেতা-অভিনেত্ৰী
* হৃত্বিক ৰোছন
* পূজা হেগড়ে
* কবিৰ বেদী
* অৰুনোদই সিং
* সুহাসিনী মুলয়
* নিতীশ ভৰদ্বাজ
* কিশোৰী সাহানে
* শাৰদ কেলকাৰ
* মনিশ চৌধাৰী
* নৰেন্দ্ৰ ঝা
* পীযুস মিশ্ৰা
* কেজী ফ্ৰাংক
* দিগন্ত হাজৰিকা

## প্ৰযোজনা

### নিৰ্মাণ
২০১৪ চনৰ ফেব্ৰুৱাৰী মাহত আশুতোষ গোৱাৰিকৰে আনুষ্ঠানিকভাবে চলচ্চিত্ৰখন ঘোষণা কৰে আৰু সেই একে চনৰে আগষ্ট মাহত, চলচ্চিত্ৰখনত মূল নায়ক (পুৰুষ) হিচাপে হৃত্বিক ৰোছনক ল’বলৈ নিশ্চিত কৰা হয়, লগতে তেখেতক ৫০ কৌটি (US$ ৭.৪ মিলিয়ন) টকা দিয়া হয়। অভিনেত্ৰী পূজা হেগড়েক মূল নায়িকা (মহিলা) হিচাপে লোৱা হয়। চলচ্চিত্ৰখনত ষ্টান্ট্ বোৰ গ্লেন ব’ছৱেলৰ দ্বাৰা কৰিঅ’গ্ৰাফ কৰা হৈছে তথা সাজপাৰৰ ডিজাইনবোৰ এপ্ৰিল ফেৰী আৰু নীতা লুল্লাৰ দ্বাৰা কৰা হৈছে। ইউ.কে.(UK)ৰ বাসিন্দা জ’ছুৱা কাইল বেকাৰে হৃত্বিক ৰোছনক চলচ্চিত্ৰখনত তেখেতৰ চৰিত্ৰৰ বাবে প্ৰশিক্ষণ দিছে। ২০১৪ চনৰ ডিচেম্বৰ মাহত প্ৰাক্-প্ৰযোজনা আৰম্ভ কৰিবলৈ ভূজ অঞ্চলত আশুতোষ গোৱাৰিকৰ উপস্থিত হৈছিল। এই চলচ্চিত্ৰখন ঐতিহাসিক পটভূমিত নিৰ্মাণ কৰা হৈছে বাবে ইয়াত উচ্চমানৰ ভিজুৱেল ইফেক্ট (Visual Effect) ব্যৱহাৰ কৰা হৈছে।

### চিত্ৰগ্ৰহণ
২০১৫ চনৰ ২৭ জানুৱাৰী তাৰিখে ভূজ অঞ্চলত চলচ্চিত্ৰখনৰ চিত্ৰগ্ৰহণৰ কাম আৰম্ভ কৰা হৈছিল। তাৰ পিছত আন আন ঠাইবোৰত চিত্ৰগ্ৰহণৰ কাম কৰিছিল আৰু ২০১৬ চনৰ ৮ এপ্ৰিল তাৰিখে চিত্ৰগ্ৰহণৰ কাম সম্পূৰ্ণ হৈছিল।

## সংগীত

এ. আৰ. ৰহমান হৈছে চলচ্চিত্ৰখনৰ  সংগীত পৰিচালক । ২০১৬ চনৰ ৬ জুলাই তাৰিখে সম্পূৰ্ণ সংগীত এলবামটো মুক্তি দিয়া হয়।
চলচ্চিত্ৰখনৰ গীতকেইটা ৰচনা কৰিছে প্ৰখ্যাত গীতিকাৰ জাভেদ আখতাৰে

## তথ্য সংগ্ৰহ

## বাহ্যিক সংযোগ
*
*

শ্ৰেণী:হিন্দী চলচ্চিত্ৰ‎
শ্ৰেণী:চলচ্চিত্ৰ ২০১৬
অঞ্জন দত্ত (শিল্পী)

**অঞ্জন দত্ত** এজন ভাৰতীয় বাঙালী গায়ক, চলচ্চিত্ৰ অভিনেতা আৰু পৰিচালক। তেওঁ সংগীতৰ বাবেহে‍ বেছি পৰিচিত। তেওঁৰ বিখ্যাত গীতসমূহৰ ভিতৰত 'বেলা বোস', 'ৰঞ্জনা আমি আৰ আছবোনা' অন্যতম। তেওঁৰ শৈশৱকাল অতিবাহিত হৈছিল দাৰ্জিলিঙত। অঞ্জন দত্ত কলিকতা বিশ্ববিদ্যালয়ৰ পৰা ইংৰাজী সাহিত্যত স্নাতকোত্তৰ ডিগ্ৰীধাৰী। অঞ্জন দত্তৰ বিষয়ে‍ বাংলাদেশৰ সাজ্জাদ হুছেইনে অঞ্জনযাত্ৰা নামেৰে‍ এখন কিতাপ লিখি উলিয়াইছে।

## প্ৰাৰম্ভিক জীৱন
অঞ্জন দত্তৰ জন্ম ১৯৫৩ চনৰ ১৯ জানুৱাৰীত। তেওঁৰ শৈশৱ অতিবাহিত হৈছিল দাৰ্জিলিঙত। দাৰ্জিলিঙৰ ছেইণ্ট পল স্কুলতেই তেওঁৰ শিক্ষাজীৱন আৰম্ভ। 

জীৱিকাৰ বাবে কাম-কাজ নথকাৰ দিনবোৰত তেওঁ কিছুদিনৰ বাবে‍ কলিকতাস্থিত দৈনিক কাকত দ্য ষ্টেটছমেন কাকতত সাংবাদিক হিচাপে কাম কৰিছিল। 

## অভিনয়
১৯৮১ চনৰ পৰাই চলচ্চিত্ৰত অভিনয় কৰি অহা অঞ্জন দত্তই ১৯৯৮ চনৰ পৰা চলচ্চিত্ৰ নিৰ্মাণত হাত দিয়ে‍। ‘একদিন অচানক’, ‘যুগান্ত’, ‘অন্তৰীণ’, ‘নিৰ্বাক’, ‘জানি দেখা হবে’, ‘চিত্ৰাঙ্গদা’, ‘দেখা’, ‘মিষ্টাৰ এণ্ড মিচেছ আয়েৰ’কে ধৰি কেইবাখনো চিনেমাত তেওঁক দেখা গৈছিল। মৃণাল সেন পৰিচালিত ‘চালচিত্ৰ’ৰ যোগেদি‍ অভিনয় জগতত আত্মপ্ৰকাশ। এই চলচ্চিত্ৰখনত কৰা অভিনয়ৰ বাবে‍ই তেওঁ ভেনিচ চলচ্চিত্ৰ মহোৎসৱত শ্ৰেষ্ঠ নৱাগত অভিনেতাৰ বঁটা লাভ কৰিবলৈ সক্ষম হৈছিল। 

অঞ্জন দত্তই ‘দা বং কানেকচন’, ‘ৰঞ্জনা আমি আৰ আসবো না’, ‘চলো...লেটছ গ’, ‘দত্ত ভাৰ্চাছ দত্ত’, ‘মে‍ডলি বাঙালী’, ‘শেষ বলে কিছু নেই’কে ধৰি কেইবাখনো ব্যুমকেশ চিৰিজৰ চলচ্চিত্ৰ পৰিচালনা কৰিছিল।

দত্তই *ৰঞ্জনা আমি আৰ আসবো না* ছবিৰ বাবে দুটাকৈ ৰাষ্ট্ৰীয় চলচ্চিত্ৰ বঁটা লাভ কৰে।
*২০১২ – ৰাষ্ট্ৰীয় চলচ্চিত্ৰ বঁটা – *ৰঞ্জনা আমি আৰ আসবো না*ৰ বাবে বিশেষ জুৰী বঁটা।
*২০১২ - *ৰঞ্জনা আমি আৰ আসবো না*ৰ বাবে বাংলা ভাষাৰ শ্ৰেষ্ঠ বৈশিষ্ট্যপূৰ্ণ ছবিৰ বাবে ৰাষ্ট্ৰীয় চলচ্চিত্ৰ বঁটা।

## অৱসৰ ঘোষণা
২০২৪ চনৰ ছেপ্টেম্বৰ মাহত অঞ্জন দত্তই মঞ্চৰ পৰা অৱসৰ লোৱাৰ কথা ঘোষণা কৰিছিল। ৰাজহুৱা ঘোষণাত অভিনেতাজনে অতি সোনকালে পৰিবেশন হ’বলগীয়া তেওঁৰ নাটক *আৰো একতা লিয়াৰ*ৰ পোষ্টাৰ প্ৰকাশ কৰে।

## অঞ্জন দত্তৰ গীতৰ এলবাম

* শুনতে কি চাও? - ১৯৯৪ 
* পুৰোনো গীটাৰ - ১৯৯৫ চন
* ভালবাসি তোমায় - ১৯৯৬ চন
* কেউ গান গায় - ১৯৯৭ চন
* প্ৰিয় বন্ধু (বাংলাদেশত "গানে গানে ভালবাসা " নামেৰে‍ মুক্তিপ্ৰাপ্ত; অঞ্জন দত্ত, নিমা ৰহমান আৰু পৰশ পাথৰ) - ১৯৯৮
* চলো বদলাই - ১৯৯৮ চন
* হেল্ল' বাংলাদেশ - ১৯৯৯ চন
* কলকাতা-১৬ - ১৯৯৯ চন
* বান্দ্ৰা ব্লুজ (ইংৰাজী এলবাম) - ২০০০
* অসময় - ২০০০ চন
* ৰং পেঞ্চিল - ২০০১
* অনেকদিন পৰ (অঞ্জন দত্ত আৰু কবীৰ সুমন) - ২০০৪
* ইচ্ছে কৰে‍ই একসাথে (অঞ্জন দত্ত আৰু বাপ্পা মজুমদাৰ) - ২০০৫
* দা বং কানেকচন (চলচ্চিত্ৰৰ গীত) - ২০০৭
* আমি আৰ গদদ (নীল দত্ত আৰু অঞ্জন দত্ত) - ২০০৭
* আবাৰ পথে দেখা (অঞ্জন দত্ত, বাপ্পা মজুমদাৰ আৰু এছ.আই. টুটুল) - ২০০৭
* ঊনষাট -২০১৪

## পৰিচালিত চলচ্চিত্ৰ

* ০১. *বৰদিন* - *১৯৯৮*
* ০২. *বো বেৰাকছ ফৰ এভাৰ* - *২০০৪*
* ০৩. *কলকাতা*- *২০০৫*
* ০৪. *দা বং কানেকচন* - *২০০৬*
* ০৫. *চলো, লেটছ গ!" - *২০০৮*
* ০৬. *চৌৰাস্তা ক্ৰছৰোডছ অফ লাভ* - *২০০৯*
* ০৭. *মে‍ডলি বাঙালী* - *২০০৯*
* ০৮. *ব্যুমকেশ বক্সী* - *২০১০*
* ০৯. *ৰঞ্জনা আমি আৰ আছাবো না* - *২০১১*
* ১০. *আবাৰ ব্যুমকেশ* - *২০১২*
* ১১. *দত্ত ভাৰ্চাছ দত্ত* - *২০১২*
* ১২. *গণেশ টকিছ* - *২০১৩*
* ১৩. *শেষ বলে কিছু নেই* - *২০১৪* 
* ১৪. *ব্যুমকেশ* - *২০১৫*
* ১৫. *ব্যুমকেশ ও চিৰিয়াখানা* - *২০১৬*
* ১৬. *হেমন্ত* - *২০১৬*
* ১৭. *ব্যুমকেশ ও অগ্নিবান* - *২০১৭''

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:অভিনয় শিল্পী
শ্ৰেণী:চলচ্চিত্ৰ পৰিচালক
গ্ল'বেল টাইমছ

frame

**গ্ল'বেল টাইমছ** (simplified Chinese: 环球时报; traditional Chinese: 環球時報; pinyin: Huánqiú Shíbào) এক দৈনিক বাতৰি কাকত, পিপলছ ডেইলিৰ সৈতে সম্পৰ্কিত। ই সাম্যবাদী চীনা দৃষ্টিকোণেৰে আন্তঃৰ্জাতিক বাতৰি প্ৰকাশ কৰে৷

## বুৰঞ্জী
১৯৯৩ চনত চীনা ভাষাৰ প্ৰকাশন হিচাপে যাত্ৰাৰম্ভ কৰা কাকতখনৰ ইংৰাজী সংস্কৰণ ২০০৯ চনৰ ২০ এপ্ৰিলত আৰম্ভ কৰা হয়৷ বাহিৰা মাধ্যমৰ বিৰুদ্ধে যুঁজ দিওঁতে প্ৰায় ৪৫ বিলিয়ন য়ুৱান বা ৬.৬ বিলিয়ন (৬৬০ কোটি) ইউ এছ ডলাৰ খৰচ হৈছিল।

চীনা ভাষাৰ সংস্কৰণে আন্তঃৰ্জাতিক সমস্যা আৰু বাতৰিত অধিক গুৰুত্ব প্ৰদান কৰে, পিচে ইংৰাজী ভাষাৰ সংস্কৰণে চীনা আন্তৰিক বাতৰিতহে অধিক গুৰুত্ব আৰোপ কৰে।

## সম্পাদনা
চীনা ভাষাৰ সংস্কৰণে এক চৰকাৰপন্থী আৰু উগ্ৰ জাতীয়তাবাদী অৱস্থান গ্ৰহণ কৰা বুলি অনেকে মত পোষণ কৰে। পিছে, ইংৰাজী ভাষাৰ সংস্কৰণটোৱে ইমান উগ্ৰ পন্থ অৱলম্বন নকৰে বুলি এগৰাকী সম্পাদকে মত প্ৰকাশ কৰিছে।

## তথ্যসূত্ৰ

শ্ৰেণী:বাতৰি কাকত
দেৱনাগৰী ক

right|thumb
**ক **(**क**) (कवर्ण কৱৰ্ণ) দেৱনাগৰী ব্যঞ্জন বৰ্ণমালাৰ প্ৰথম আখৰ। ক আখৰৰ উৎস ব্ৰাহ্মি আখৰ 𑀓 , যি গুপ্ত লিপিৰ আখৰ হিচাপে অলপ সলনি হৈ দেৱনাগৰী কৰ ৰূপ ল'লে। ইয়াৰপৰা উদ্ভৱ হোৱা আখৰ গুজৰাটী (ક) আৰু মোদী ক।

## ব্যৱহাৰ
দেৱনাগৰী কক [kə] আৰু কোনো কোনো ক্ষেত্ৰত [k] উচ্চাৰণ কৰা হয়। তলৰ উদাহৰণত कৰ অন্তৰ্নিহিত স্বৰধ্বনিও উচ্চাৰণ কৰা হয়।
*  = *নাকালি*  "নকল"
তলৰ উদাহৰণত, कৰ অন্তৰ্নিহিত স্বৰধ্বনি উচ্চাৰণ কৰা নহয়।
*  = *বক্বাচ*  "অৰ্থহীন"
center|thumb|750x750px|कৰ সৈতে স্বৰচিহ্ন
পাৰ্চী আৰু আৰবী ভাষাৰ পৰা লোৱা কোনো কোনো শব্দত প্ৰকৃত উচ্চাৰণৰ অধিক কাষ চাপিবলৈ দেৱনাগৰী কৰ লগত নুক্তা প্ৰয়োগ কৰা হয়।
*  = *কদম*  "খোজ"

### कৰ যুক্তাক্ষৰ
* क + त(t̪) এ অস্বাভাৱিক ৰূপৰ kt̪ প্ৰদান কৰে
100x100px
* क + ष(ʂ) এ অস্বাভাৱিক ৰূপৰ kʂ প্ৰদান কৰে
100x100px
* ङ(ŋ) + क এ ŋk দিয়ে য'ত ङ कৰ ওপৰত থাকে
110x110px
* क + ख(kʰ) এ kkʰ দিয়ে য'ত দেৱনাগৰী ক দেৱনাগৰী খৰ ওপৰত থাকে
* क + ल(l̪) এ kl̪ দিয়ে য'ত क लৰ ওপৰত থাকে
* क + व(ʋ) এ kʋ দিয়ে য'ত क वৰ ওপৰত থাকে
* क + न(n̪) এ kn̪  দিয়ে য'ত न বিপৰীত দিশে কৰি कৰ হুকৰ তলত দিয়া হয়.

## গণিতত

### আৰ্যভট্টৰ ব্যৱহাৰ
ভাৰতীয় সংখ্যা প্ৰণালীৰ সৃষ্টিৰ পাছতো আৰ্যভট্টে দেৱনাগৰী আখৰসমূহক প্ৰায় গ্ৰীকসকলৰ দৰে সংখ্যা লিখিবলৈ ব্যৱহাৰ কৰিছিল। कৰ ভিন্ন ৰূপৰ মূল্যসমূহ তলত দিয়া হ'ল--
* क [kə] = 1 (१)
* कि [ki] = 100 (१००)
* कु [ku] = 10,000 (१० ०००)
* कृ [kṛ] = 1,000,000 (१० ०० ०००)
* कॢ [kḷ] = 10×108 (१०८)
* के [keː] = 10×1010 (१०१०)
* कै [kəi] = 10×1012 (१०१२)
* को [koː] = 10×1014 (१०१४)
* कौ [kəu] = 10×1016 (१०१६)

## তবলাত
क (ক), कि (কি), क (কে) তবলাৰ বাঁও হাতেৰে বজোৱা এটি বোল।

## তথ্য সংগ্ৰহ
* Kurt Elfering: *Die Mathematik des Aryabhata I. Text, Übersetzung aus dem Sanskrit und Kommentar*. Wilhelm Fink Verlag, München, 1975, [//en.wikipedia.org/wiki/Special:BookSources/3770513266 ISBN 3-7705-1326-6]
* Georges Ifrah: *The Universal History of Numbers. From Prehistory to the Invention of the Computer*. John Wiley & Sons, New York, 2000, [//en.wikipedia.org/wiki/Special:BookSources/0471393401 ISBN 0-471-39340-1].
* B. L. van der Waerden: *Erwachende Wissenschaft. Ägyptische, babylonische und griechische Mathematik*. Birkhäuser-Verlag, Basel Stuttgart, 1966, [//en.wikipedia.org/wiki/Special:BookSources/3764303999 ISBN 3-7643-0399-9]
* 
* 

শ্ৰেণী:দেৱনাগৰী ব্যঞ্জনবৰ্ণ
চাউ মিন

**চাউ মিন **ভজা নুডল। এই নাম টাইচানিজ ভাষাৰ চাউ-মিঙৰ ইংৰাজীকৃত ৰূপ। এই খাদ্য প্ৰবাসী চীনাসকলৰ মাজত অতিকৈ জনপ্ৰিয় আৰু ই প্ৰায় চীনা ভোজনালয়সমূহৰ খাদ্য তালিকাৰ অন্তৰ্গত। ই বিশেষকৈ আমেৰিকা যুক্তৰাষ্ট্ৰ, ব্ৰিটেইন, নেপাল, আৰু ভাৰতত জনপ্ৰিয়।

## নাম
চাউ মিনৰ অৰ্থ ভজা নুডলছ। চাউ মানে ভজা আৰু মিন মানে নুডলছ। চাউ মিন টাইছানিজ ভাষাৰ চাউ মিঙৰ অশুদ্ধ ৰূপ।

## স্থানীয় ৰূপ

### আমেৰিকান
thumb|চিকেন ক্যুব চাউ মিন
thumb|চাবগাম চাউ মিন
thumb|চয় চচ চাউ মিন
আমেৰিকী চীনা খাদ্যত ই এক তেলত ভজা খাদ্য য'ত নুডলছ, মাংস (প্ৰায় মুৰ্গী, কিন্তু গাহৰী, গৰু, মিছা মাছ, ট'ফু আদিও দিয়া যায়), পিঁয়াজ আৰু আজৱাইন দিয়া হয়। নিৰামিষ আৰু ভেগান চাউ মিনো উপলব্ধ।

### ব্ৰাজিলীয় জাপানী খাদ্য
চাউ মিন ব্ৰাজিললৈ আনিল জাপানীসকলে। তাত এই খাদ্যক য়াকিচবা বোলা হয়। পিচে জাপানীসকলতকৈ অধিক ইয়াক ব্ৰাজিলীয়সকলে ভক্ষণ কৰে আৰু ই আমেৰিকী সংস্কৰণৰ সৈতে বহু মিলে।

### কেনেডীয় চীনা খাদ্য
কানাডাত পশ্চিমীকৃত চীনা ভোজনালয়সমূহত ৩ প্ৰকাৰৰ চাউ মিন পোৱা যায়, যি আমেৰিকান সংস্কৰণসমূহতকৈ বেলেগ। কেণ্টনিজ ষ্টাইল চাউ মিন গভীৰকৈ ভজা আৰু তাত মচমচীয়া সোণালী নুডলছ, সেউজীয়া জালুক, মতৰ, বাঁহ গাজ, মিছা মাছ, গাহৰী, মুৰ্গী, গৰু আদি দিয়া হয়। সাধাৰণ চাউ মিন পশ্চিমীয়া চাউ মিনৰ দৰেই, পিচে বীন অধিক থাকে। হংকং ষ্টাইল চাউ মিন গভীৰকৈ ভজা মচমচীয়া সোণালী কণীযুক্ত নুডল্ছৰ ওপৰত দিয়া হয়। জাপানী সকলৰ নিজা সংস্কৰণ কানাডাত পোৱা যায়।

### ভাৰতীয় চীনা খাদ্য
thumb|বাংলাদেশী ধৰণৰ চাউ মিন
ভাৰতীয় চীনা, বাংলাদেশী চীনা আৰু পাকিস্তানী চীনা খাদ্যতো চাউ মিন জনপ্ৰিয়। ইয়াক প্ৰথম কলিকতীয়া চীনা সকলে চিনাকী কৰি দিশিল। ইয়াক প্ৰায় হাক্কা বা জুলৰ সৈতে দিয়া হয়। নিৰামিষ সকলৰ বাবে বন্ধা কবি, বাঁহ গাজ, মতৰ, জলকীয়া, গাজৰ আদি থকা সংস্কৰণ পোৱা যায়। কণীযুক্ত চাউ মিনো পোৱা যায়। কলকাতাত নিজা বিশেষ সংস্কৰণ পোৱা যায়, যাক কালকাত্তা চাউ মিন বোলা হয়।

### নেপালী চীনা খাদ্য
thumb|নেপালী ধৰণৰ জ্বলা মুৰ্গী চাউ মিন
তিব্বতীয়সকলে চাউ মিন নেপাললৈ আনিল। নেৱাৰীসকলে ভাৰতীয় ম'হযুক্ত আৰু মুৰ্গীযুক্ত চাউমিন গ্ৰহণ কৰে।

### কেৰিবিয়ান চীনা খাদ্য

### পেৰুৱিয়ান চীনা খাদ্য
চাউ মিন বৰ্তমান পেৰুৰ মূলসূতিৰ পেৰুৱিয়ান সংস্কৃতিৰ অংগ হৈ পৰিছে। তাত ইয়াক তালাৰিণ চাল্টিয়েড' বোলা হয়।

### অষ্ট্ৰেলীয় চীনা খাদ্য

## তথ্য সংগ্ৰহ

শ্ৰেণী:খাদ্য